title: Panu Raatikainen

text: Panu Raatikainen (s. 1964 Kajaani) on suomalainen filosofi. Hän on filosofian apulaisprofessori Tampereen yliopistossa ja teoreettisen filosofian dosentti Helsingin yliopistossa. Hän on toiminut muun muassa Suomen Akatemian ja Helsingin yliopiston tutkijakollegiumin tutkijana sekä vierailevana tutkijana Lontoon, New Yorkin ja St. Andrewsin yliopistoissa. Raatikainen on tutkinut muun muassa logiikkaa, matematiikan filosofiaa, kielifilosofiaa, mielen filosofiaa, tieteenfilosofiaa, metafysiikkaa, filosofisia totuusteorioita ja 1900-luvun filosofian historiaa.


title: Panu Raatikainen

text: Raatikainen on Vasemmistoliiton jäsen.


title: Jörg Bergmeister

text: Jörg Bergmeister (s. 13. helmikuuta 1976 Leverkusen, Länsi-Saksa) on saksalainen autourheilija. Hän voitti Le Mansin 24 tunnin ajossa GT-luokan vuonna 2004.


title: Jörg Bergmeister

text: Bergmeister ajoi saksalaisessa Formula König -sarjassa 1992 ja 1993 ja voitti toisena vuotenaan sarjan mestaruuden. 1994 hän kilpaili Saksan Formula Renault -sarjassa ja vuotta myöhemmin Saksan Formula Opelissa. Kauden 1996 hän ajoi Saksan Porsche Carrera Cupissa Porschen urheiluautoa, mutta ajoi seuraavana vuonna taas Formula Opelia, tällä kertaa Europpan sarjaa. 1998–2001 hän ajoi Porschella Carrera Cupissa ja Porsche Supercupissa ja voitti Carrera Cupin mestaruuden vuonna 2000 ja Supercupin 2001.


title: Jörg Bergmeister

text: Le Mansin 24 tunnin ajoon Bergmeister on osallistunut joka vuosi vuodesta 2002 lähtien. Hän on joka kerta ajanut GT-autoa. Hän oli vuonna 2004 GT-luokan ykkönen ja on ollut vuosina 2002 ja 2005 luokkansa toinen. Bergmeister alkoi ajaa vuonna 2002 GT-autolla myös American Le Mans Seriesissa ja vei sarjassa luokkansa mestaruuden kausilla 2005, 2006, 2008 ja 2009. Hän ajoi samalla myös Rolex Sports Car Series -sarjassa GT- ja Daytona Prototype -autoilla. Vuonna 2006 hän oli Daytona Prototype -luokan mestari – siis samana vuonna kuin hän voitti ALMS-luokkamestaruuden. Vuonna 2009 Bergmeister oli mukana voittamassa Daytonan 24 tunnin ajoa GT-luokassa.


title: Jörg Bergmeister

text: Bergmeister on naimisissa ja hänellä on yksi lapsi. Hän harrastaa muun muassa lumilautailua.


title: Lars Johan Hierta

text: Lars Johan Hierta (22. tammikuuta 1801 - 20. marraskuuta 1872) oli ruotsalainen sanomalehden julkaisija, yhteiskuntakriitikko, liikemies ja poliitikko. Hänet tunnetaan parhaiten "Aftonbladet"-lehden perustajana.


title: Lars Johan Hierta

text: Hierta syntyi aatelisperheeseen Uppsalassa, Ruotsissa, Carl Didrik Hiertan ja Hedvig Johanna Schméerin pojaksi. Hän sai peruskoulutuksensa yksityiskoulussa ja aloitti opintonsa Uppsalan yliopistossa vuonna 1814, missä hän saavutti filosofian tohtorin arvon ja lakitutkinnon vuonna 1821. Samana vuonna hän sai töitä harjoittelijana, muttei saanut palkkaa.


title: Lars Johan Hierta

text: Hierta alkoi kirjoittaa "Conservationsbladetia" vuonna 1823. Hän kirjoitti myös lehtiin "Argus" vuosina 1824-1826 ja satunnaisesti "Stockholmsposten" -lehteen vuosina 1826-1828. Hän kirjoitti ensin humoristina, mutta siirtyi myöhemmin kirjoittamaan uutisia.


title: Lars Johan Hierta

text: Vuonna 1829 Hierta perusti kustantamon "Hiertas bokförlag".


title: NHL 2004

text: NHL 2004 on vuonna 2003 julkaistu NHL-aiheinen urheilupeli, joka kuuluu "NHL"-pelisarjaan. Pelin kehitti EA Black Box ja julkaisi EA Sports. Uutena ominaisuutena pelissä esiteltiin kolme eurooppalaista liigaa: Suomen SM-liigan, Ruotsin Elitserienin ja Saksan DEL:n. Urapelitila uudistettiin Dynasty Modeksi.


title: NHL 2004

text: Kansikuvan pelaajina ovat Dany Heatley ja Joe Sakic. Alun perin Heatleyn piti olla ainoa kansikuvapelaaja, mutta koska hän ajoi vuonna 2003 kolarin, joka tappoi joukkuekaveri Dan Snyderin, EA Sports päätti imagosyistä vaihtaa Sakicin kanteen tulevia painoksia varten.


title: NHL 2004

text: Animaatioita parannettiin huomattavasti. Kun joukkue voittaa Stanley Cupin, näytetään joukkueen animoitua juhlintaa, jossa pelaajat juhlivat ja kantavat Stanley Cup -pokaalia ympäri kenttää ja lopulta asettuvat joukkuekuvaan. Turnauksessa kuulee myös voittajamaan kansallislaulun ennen joukkuekuvaa.


title: NHL 2004

text: "NHL 2004:ssä" oli myös mahdollista valita, tappeleeko vai ei riidan puhjetessa. Lisäksi myös maalivahdit saattoivat hermostua tappelemaan. Myös grafiikkaa oli parannettu.


title: NHL 2004

text: Peli sisältää kaikkien muiden NHL-joukkuiden kotiareenat paitsi Boston Bruinsin ja Buffalo Sabresin.


title: NHL 2004

text: NHL 2004 (PC-versio) on EA:n 2000-luvun vanhoista vuosikerroista ainoa, joka elää edelleen ja voi hyvin, ainakin mitä tulee käyttäjien edelleen tekemiin grafiikka-, AI- ja käyttöliittymäpäivityksiin. FHR:llä (Finnish Hockey Revolution) ja NHL04 Rebuiltilla on erittäin aktiivinen käyttäjäkunta. Erikoinen piirre 2004:n käyttöliittymässä (interface) on se, että käyttäjät itse ovat kirjoittaneet sen käytännössä uudestaan. Tämä on mahdollista siksi, että käyttöliittymän koodi rakentuu Internet Explorerin ympärille ja on helposti muokattavassa Javascript/HTML muodossa. Käyttöliittymä ja statistiikkapuoli on nykyisin laaja ja visuaalisesti vaikuttava, toisin kuin sarjan myöhemmissä versioissa. PC-version AI (tekoäly) on aina saanut paljon kehuja pelisarjan veteraanipelaajilta, mikä myös selittää pelin huomattavan pitkään jatkuneen kulttisuosion. NHL 2004:n tuotantotiimi koostui osin samoista henkilöistä, jotka myöhemmin kehittivät 2k-sarjaa.


title: Artemidoros Daldislainen

text: Artemidoros Daldislainen (tai Efesoslainen; ) (noin 135 – noin 200) oli antiikin kreikkalainen unienselittäjä ja ennustaja. Hänet tunnetaan erityisesti unientulkinnan oppaasta "Suuri unikirja".


title: Artemidoros Daldislainen

text: Artemidoros oli kotoisin Vähän-Aasian Efesoksesta, mutta häntä kutsuttiin yleensä poikkeuksellisesti äitinsä kotikaupungin Lyydian Daldiksen mukaan "Daldislaiseksi", jotta hänet voitiin erottaa maantieteilijä Artemidoros Efesoslaisesta. Artemidoros suosi myös itse nimitystä "Daldislainen", mahdollisesti siksi, että Daldiksen Apollon Mysteksen kultti antoi hänelle erityisen valtuuden kirjoittaa unista.


title: Artemidoros Daldislainen

text: Artemidoros voidaan ajoittaa hänen teoksessaan mainitsemiensa henkilöiden avulla. Näitä ovat Cassius Maximus eli mahdollisesti Maksimos Tyroslainen, Aristeides eli mahdollisesti Aelius Aristides, sekä jo ennen Artemidorosta itseään kuolleet Plutarkhos ja Fronto. Hän on ollut Maksimosta ehkä noin 10 vuotta nuorempi, eli syntynyt noin vuonna 135. "Suuren unikirjan" viimeinen luku on kirjoitettu ehkä noin vuonna 190. Koska Artemidoros ei saanut koskaan Rooman kansalaisuutta, hän on ilmeisesti kuollut ennen vuonna 212 annettua Caracallan ediktiä.


title: Artemidoros Daldislainen

text: Artemidoros eli Roomassa Antoninus Piuksen ja Marcus Aureliuksen aikana. Hän toimi unien tulkitsijana ja unista ennustajana, toisin sanoen oneiromantian harjoittajana, sekä myös lääkärinä.


title: Artemidoros Daldislainen

text: Artemidoros tunnetaan viisi kirjaa käsittävästä teoksesta "Oneirokritika" (), joka on suomennettu nimellä "Suuri unikirja". Artemidoroksen itsensä mukaan hän keräsi aineiston kirjaansa pitkillä matkoilla Kreikassa, Italiassa ja Aasiassa, seuraamalla sekä arvostettuja että halveksittuja unista ennustajia ja kuuntelemalla vanhoja tarinoita unista ja niiden toteutumisesta. Toinen merkittävä lähde olivat Artemidoroksen edeltäjien, joista hän mainitsee nimeltä kuusitoista, teokset. Artemidoros sanoo hankkineensa itselleen ja lukeneensa ”kunnianhimoisesti joka ainoan unikirjan”. Vaikka kyseessä onkin ajalle ominainen tyyliseikka, on joka tapauksessa selvää, että hän nojasi rikkaaseen kirjalliseen perinteeseen, joka on muutoin kadonnut.


title: Artemidoros Daldislainen

text: "Sudan" mukaan Artemidoros kirjoitti myös teokset "Oiōnoskopika" (), joka käsitteli lintuenteitä, ja "Kheiroskopika" (), joka käsitteli kädestä ennustamista. Kumpikaan niistä ei ole säilynyt, ja tietoon on myös suhtauduttu varauksella; "Suuressa unikirjassa" Artemidoros suhtautuu vihamielisesti kädestä ennustamiseen. Toisaalta hän viittaa kirjoihin, jotka on kirjoittanut ”muista aiheista”.


title: Artemidoros Daldislainen

text: Artemidoroksen oma menetelmä perustuu pohjimmiltaan analogioihin: hänen mukaansa unista ennustaminen on samankaltaisuuden vertailua. Kreikkalaisesta oneiromantiasta tuli kuitenkin muiden ennustamisen lajien, kuten astrologian ja taivaanmerkeistä tai heilureista ennustamisen, tavoin hyvin monimutkaista, koska kukin uni saatettiin tulkita monella tavalla riippuen unen näkijän iästä, sukupuolesta ja asemasta. Joissakin tapauksissa puolestaan unien hienonhienot yksityiskohdat ovat hyvin merkityksellisiä.


title: Kiiminkijoen koulu

text: Kiiminkijoen koulu sijaitsee Kiimingin kaupunginosassa Oulussa Kiiminkijoen rannalla.


title: Kiiminkijoen koulu

text: Koulurakennus on rakennettu vuonna 1959 ja laajennettu 1984. Koulussa opiskelee hieman alle viisisataa oppilasta esiasteesta 5. luokkaan. Osa viidensistä luokista on sijoitettuna koulun läheisyydessä oleviin tiloihin.


title: Kiiminkijoen koulu

text: Koulussa toimii myös aamu- ja iltapäivähoito 1–2. luokkalaisille. Tämä toiminta on suosittua ja sitä ohjaa osa koulunkäyntiavustajista, joiden työaika on jaettu sekä luokka- että aamupäivä/iltapäivätyöskentelyyn.


title: Kamenka (Penzan alue)

text: Kamenka () on kaupunki Penzan alueella Venäjällä. Se sijaitsee Okan vesistöön kuuluvan Atmis-joen varrella 75 kilometriä Penzasta länteen. Kaupunki on Kamenkan piirin keskus. Sen kautta kulkee Penzan ja Rjažskin välinen rautatie (Belinskajan asema). Asukkaita on 39 000 henkeä (vuonna 2009).


title: Kamenka (Penzan alue)

text: Paikkakunta on syntynyt 1700-luvulla. Toisen maailmansodan aikana sinne rakennettiin maatalouskoneita valmistava tehdas. Vuonna 1951 Kamenkasta tuli kaupunki. Nykyään siellä on konepaja sekä elintarvike- ja rakennustarviketeollisuutta.


title: Kamenka

text: Kamenka voi tarkoittaa seuraavia asioita:


title: Guitar Slingers

text: Guitar Slingers on 1990-luvun alussa perustettu suomalainen aikuisrock-yhtye. Yhtye oli aktiivisimmillaan vuosina 1994–1999, jolloin se julkaisi viisi albumia. Guitar Slingersin menestyneimpiä single-julkaisuja ovat "Baby It's Alright" ja "This Is Forever". Guitar Slingers aktivoitui uudelleen kokoelmalevyn myötä ja keikkaili ympäri Suomea esiintyen muun muassa Meat Loafin lämmittelijänä Helsingissä elokuussa 2008.


title: Primark

text: Primark on irlantilainen vaatekauppaketju, jolla on myymälöitä Irlannin lisäksi myös Britanniassa, Saksassa, Espanjassa, Alankomaissa, Portugalissa ja Belgiassa. Ketjuun kuuluu yhteensä 196 myymälää. Yhtiön pääkonttori sijaitsee Dublinissa. Primark on brittiläisen Associated British Foodsin tytäryhtiö. Yhtiön liikevaihto oli vuonna 2008 1,9 miljardia puntaa, ja sillä oli työntekijöitä noin 27 500.


title: Kuznetsk

text: Kuznetsk () on kaupunki Penzan alueella Venäjällä. Se sijaitsee Suran sivujoen Trujevin varrella 121 kilometriä Penzasta itään. Kaupunki on Kuznetskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Kuznetskin kautta kulkee Penzan ja Syzranin välinen rautatie. Asukkaita on 87 700 henkeä (vuonna 2009).


title: Kuznetsk

text: Paikkakunta tunnettiin 1600-luvun lopulta lähtien nimellä "Trujevo-Naryškino". Vuonna 1780 siitä tuli Kuznetskin kaupunki ja Saratovin lääniin kuuluneen kihlakunnan keskus. Kaupunki oli tunnettu sepistään, joista se on saanut nimensä (ven. "kuznets" ’seppä’). Nykyään Kuznetskissa on mm. kone- ja laiteteollisuutta, huonekalutehdas, jalkinetehdas, ompelimo sekä elintarvike- ja rakennustarviketeollisuutta.


title: Viirupääkottarainen

text: Viirupääkottarainen ("Spodiopsar cineraceus", synonyymi "Sturnus cineraceus") on itäaasialainen varpuslintu. Sen elinympäristö ulottuu Venäjän kaakkoisosista ja Taka-Baikaliasta Mongoliaan, Pohjois- ja Luoteis-Kiinaan, Sahalinille, Korean niemimaalle, Japaniin ja Kuriileille. Laji on muuttolintu, ja ainakin osa kannasta talvehtii Etelä-Kiinassa.


title: Viirupääkottarainen

text: Viirupääkottarainen oli tavattu vuoteen 2010 mennessä kerran myös Suomessa: huhtikuussa 1990 Kokkolan Hopeakivenlahdella. Tämä yksilö on kuitenkin tulkittu tarhakarkulaiseksi. Lajia ei ole tavattu luonnonvaraisena muuallakaan Euroopassa, mutta sitä on paikoitellen myytävänä häkkilinnuksi.


title: Viirupääkottarainen

text: Lajin holotyypin kuvaili Coenraad Jacob Temminck Japanista 1835.


title: Suuri unikirja

text: Suuri unikirja () on Artemidoros Daldislaisen 100-luvulla kirjoittama unien tulkinnan opas. Artemidoksen mukaan unet ovat yksilöllisiä ja valveilla ollessa tapahtuneet asiat vaikuttavat unien symboliikkaan. Näin hän osoittaa olevansa tietoinen siitä, että uneksiva mieli käyttää vertauskuvia.


title: Suuri unikirja

text: Artemidoroksen itsensä mukaan hän keräsi aineiston teokseensa pitkillä matkoilla Kreikassa, Italiassa ja Aasiassa, seuraamalla sekä arvostettuja että halveksittuja unista ennustajia ja kuuntelemalla vanhoja tarinoita unista ja niiden toteutumisesta.


title: Suuri unikirja

text: Toinen merkittävä lähde olivat Artemidoroksen edeltäjien, joista hän mainitsee nimeltä kuusitoista, teokset. Nimeltä mainittuihin edeltäjiin kuuluvat muun muassa Panyassis Halikarnassolainen, Aristandros Telmessoslainen, Demetrios Faleronlainen, Aleksanteri Myndoslainen, Artemon Miletoslainen ja Antifon Ateenalainen. Del Corno kokosi näiltä kirjailijoilta (joko Artemidoroksen tai muuta kautta) säilyneet tekstifragmentit teokseen "Graecorum de re onirocritica scriptorum reliquiae" (1969).


title: Suuri unikirja

text: Artemidoroksen teos käsittää viisi kirjaa. Kolme ensimmäistä kirjaa on osoitettu eräälle Cassius Maximukselle, ja ne oli tarkoitettu toimimaan yksityiskohtaisena johdatuksena sekä ennustajille että suurelle yleisölle. Kirjoissa esitetään erilaisia unien ja niiden aiheiden jaotteluja. Kirjat neljä ja viisi oli kirjoitettu Artemidoroksen pojalle, jonka nimi oli myös Artemidoros. Ne oli tarkoitettu tämän omaan käyttöön, kun tämä oli aloittelemassa uraansa unien tulkitsijana. Kirjat oli kirjoitettu teoksen jatkoksi, koska Artemidoros katsoi sen kaipaavan täydennystä.


title: Suuri unikirja

text: Kirja I sisältää 82 lukua. Se jaottelee alussa enneunia eri tyyppeihin. Näitä ovat omakohtaiset ja toiskohtaiset unet, joissa toimijana tai toiminnan kohteena on joko unen näkijä itse tai joku muu; yhteisunet, joissa unen näkijä toimii yhdessä jonkun muun kanssa; julkiset unet, jotka koskevat julkisia paikkoja; sekä kosmiset unet, jotka koskevat esimerkiksi taivaankappaleita.


title: Suuri unikirja

text: Tämän jälkeen Artemidoros käsittelee yleisiä periaatteita unien tulkitsemisessa. Hän sanoo, ettei omakohtainen uni välttämättä liity itseen, vaan esimerkiksi eri ruumiin osat viittaavat eri asioihin; muun muassa pää liittyy isään ja jalat orjaan. Samoin esimerkiksi unien hyvyyden ja pahuuden tulkitseminen ei sekään ole suoraviivaista: jotkut unet ovat hyviä ja pahoja sekä sisäisesti että ulkoisesti (merkitykseltään); toiset taas ovat sisäisesti hyviä ja ulkoisesti pahoja, tai päinvastoin.


title: Suuri unikirja

text: Tämän jälkeen Artemidoros käsittelee ihmisruumiin anatomiaa ja inhimillistä toimintaa, kuten syntymistä ja varttumista, ruumiin osia ja muuttumista; sekä kaikenlaisten taitojen ja ammattien oppimista, harjoituksia ja kilpailua, peseytymistä, ravintoa, seksiä ja nukkumista. Esimerkiksi seuraava kuvaus antaa hyvän esimerkin unien tulkinnan perustumisesta analogioihin, sillä Artemidoroksen mukaan unista ennustaminen on samankaltaisuuden vertailua:


title: Suuri unikirja

text: Kirja II sisältää 70 lukua. Se jatkaa ensimmäisen kirjan tapaan erilaisista toiminnoista, kuten pukeutuminen ja kauneudenhoito. Tämän jälkeen kirja käsittelee luonnollisen maailman asioita ja tapahtumia, kuten tuli, sääilmiöt, eläimet, jumalat ja lentäminen. Eläimistä käsitellään muun muassa nisäkkäitä (kotieläimiä ja villejä), merieläimiä, matelijoita ja lentäviä eläimiä. Eri eläimet voivat symboloida monenlaisia erilaisia asioita, esimerkiksi:


title: Suuri unikirja

text: Kirja III sisältää 66 lukua. Se käsittelee kaikenlaisia sekalaisia asioita, kuten nopan pelaaminen, varastaminen, erilaiset eläimet, velka, mielipuolisuus, pelkääminen, meren pinnalla käveleminen sekä erilaisten esineiden ja ammatinharjoittajien näkeminen.


title: Suuri unikirja

text: Kirja IV sisältää 84 lukua. Se käsittelee unien tulkitsemisen tekniikkaa. Artemidoros painottaa, että unien tulkitsijan tulee tuntea unen näkijän tausta, kuten ammatti, terveys, asema, tavat ja ikä, sekä paikallisia tapoja. Tulkitsijan tulee arvioida unen sisällön uskottavuutta, eikä tätä voida tehdä ilman tietoa unen näkijästä. Tulkitsijan tulisi tietää, mitä unen näkijä itse tuntee kuhunkin unen osatekijään liittyen.


title: Suuri unikirja

text: Kirja V esittää 95 Artemidoroksen keräämää toteutunutta enneunta. Nämä on tarkoitettu aineistoksi hänen pojalleen unien tulkitsijan ammatinharjoitusta varten. Eräs toteutuneista unista on seuraavanlainen:


title: Naamiokottarainen

text: Naamiokottarainen ("Acridotheres burmannicus"), myös "Sturnus burmannicus", on kaakkoisaasialainen varpuslintu. Sen elinympäristö ulottuu Myanmarista Etelä-Kiinaan ja Indokiinaan. Siitä tunnetaan kaksi alalajia. Lajin holotyypin kuvaili Thomas C. Jerdon Burman Thayetmyosta 1862.


title: Andamaanienkottarainen

text: Andamaanienkottarainen ("Sturnia erythropygia"), myös "Sturnus erythropygius", on aasialainen varpuslintu. Sen elinympäristö käsittää Andamaanit ja kaksi Nikobaareihin kuuluvaa saarta, Car Nicobarin ja Katchallin. Siitä tunnetaan kolme alalajia. Lajin holotyypin kuvaili Edward Blyth Nikobaareilta 1846.


title: José Maria Sanchez-Silva

text: José María Sánchez-Silva (11. marraskuuta 1911 Madrid – 15. tammikuuta 2002) oli espanjalainen lastenkirjailija ja lehtitoimittaja. Hän on saanut H. C. Andersenin palkinnon vuonna 1968. Hänen kirjoittamia romaaneja ovat muun muassa "Marcelino Pan y Vino" (1952), josta Ladislao Vajda ohjasi Cannesin elokuvajuhlilla palkitun samannimisen elokuvan, ja "Adiós, Josefina" (1962, suomennettu nimellä "Poika ja Valas", WSOY).


title: Bramiinikottarainen

text: Bramiinikottarainen ("Sturnia pagodarum"), myös "Sturnus pagodarum", on aasialainen varpuslintu. Sen elinympäristö käsittää Intian niemimaan, Länsi-Nepalin, Itä-Afganistanin ja Pakistanin etelä- ja itäosia. Lajin holotyypin kuvaili Johann Friedrich Gmelin Malabarista ja Coromandelista Intian eteläosasta 1789.


title: Hannu Leidén

text: Hannu Leidén on Havana Black -yhtyeen laulaja ja lauluntekijä. Hän on myös osakkaana Suomenlinnassa toimivassa SeaWolf Studiossa ja tuottaa muiden yhtyeiden levyjä.


Kyllä sitä ny ollaan niin neekeriä, että on Mikko Alatalon esittämä vuonna 1980 julkaistu musiikkikappale. Kappaleen ovat säveltäneet ja sanoittaneet Mikko Alatalo ja Harri Rinne. Kappale julkaistiin albumilla livealbumilla "Elävänä Pispalassa (ja vähän muuallakin)", sekä erillisenä singlenä kappaleen "Parempaa hyvää ja pahempaa pahaa" kanssa.


title: Kyllä sitä ny ollaan niin neekeriä, että

text: Kappale alkujaan tehtiin satiiriksi suomalaisten rotuennakkoluuloista, mutta kappale nousi itseään vastaan, kun eräs afrikkalainen opiskelija kertoi Alatalolle pihan lasten kiusaavan häntä laulun sanoin.


text: Alatalo kertoi vuonna 2002 empineensä kappaleen uudelleenlevytystä, koska neekeri-sanaa ei nykyään saisi enää sanoa. Samana vuonna julkaistiin elektronisella teknomusiikilla sovitettu versio. Kappale julkaistiin samana vuonna ilmestyneellä kokoelma-albumilla "Kyllä sitä ny ollaan niin Alataloa – Moukarirallit". Uudelleenlevytetyssä versiossa esiintyvät myös Juice Leskinen ja Kikka.


text: Vuonna 2006 Alatalo totesi, ettei enää haluaisi esittää kappaletta, kuin korkeintaan nostalgisista syistä ja silloinkin vain ”edellyttäen, etteivät toivojat ole uusnatseja”.


text: Kappaleen ensimmäisessä säkeistössä kaksi ugandalaista tummaihoista miestä kulkee Savossa linja-autolla. He kohtaavat savolaismiehen, joka tiedustelee mistä miehet ovat kotoisin. Miehet vain hymyilevät ja heiluttelevat silmiä, eivätkä ymmärrä miehen puhetta. Savolaismies korottaa ääntä ja kysyy uudestaan, mutta miehet eivät edelleenkään vastaa. Loppujen lopuksi hän suuttuu ja toteaa "Kylläpä sitä ny ollaan niin neekeriä".


text: Toisessa säkeistössä tummaihoinen mies saapuu alahärmäläiseen baariin, jossa pyytää kupin kahvia ("kohvii") (en:coffee, muistuttaa sanaa Koff). Baaritiskillä oleva "peroksidiblondi" toteaa, että "kaljaa ei saa, kuin ruoan kanssa". Tummaihoinen naurahtaa ja hymyilee, mutta ei ymmärrä neidin puhetta. Neiti korottaa ääntä ja sanoo asian uudelleen, mutta tummaihoinen ei edelleenkään ymmärrä hänen puhettaan. Loppujen lopuksi tarjoilija suuttuu ja toteaa "Kyllä sitä ny ollaan niin neekeriä". Myöhemmin tummaihoinen saa kahvinsa, mutta on siihen tukehtumassa, kun kuulee baarin jukeboxista Timo Kojon (uudelleenlevytyksessä Sami Saaren) laulavan. Tähän hän itse toteaa suomen kielellä "Kylläpä sitä ny ollaan niin neekeriä".


title: Mika Kivelä

text: Mika Kivelä (s. 28. tammikuuta 1971 Turku) on suomalainen kirjailija.


title: Mika Kivelä

text:
Kivelä on julkaissut useita runoteoksia ja yhden romaanin. Hän on myös esiintynyt lukuisissa kirjallisuus- ja runoustapahtumissa. Runoilija Kalevi Seilonen valitsi Kivelän runon "Hiukset sekaisin" julkaistavaksi Nuori Voima-lehden numerossa 2/1991. Runo ilmestyi myös Kivelän esikoiskokoelmassa "Revittyjä sivuja" vuonna 1996.
Vuonna 2006 Kivelä julkaisi 1996-2006 valittujen runojen kokoelman "Nyrkit puhuvat" ja esiintyi Yle TV1n Runoraati-ohjelmassa. Mika Kivelä hyväksyttiin Suomen Kirjailijaliiton jäseneksi vuonna 2004.


title: Mika Kivelä

text: Hänen runojaan on myös käännetty italiaksi suomalaista nykyrunoutta esittelevässä antologiassa "Il limite della neve. La nuova poesia finlandese", kääntäjä Antonio Parente (Mimesis Edizioni, 2011). Vuonna 2015 ilmestyneen Kivelän runokokoelman "Räkäkännirakkautta" (MKK 2015) esipuheen on kirjoittanut Tapani Kinnunen. "Räkäkännirakkautta" voitti "Image"-lehden ja Books On Demand Finlandin järjestämän Indie Book Awards 2015 -kilpailun.


title: Mika Kivelä

text: Vuonna 2016 ilmestyi Kivelän esikoisromaani Elukkavaunu joensuulaisen Kirjokansi kustantamon julkaisemana.


title: Mika Kivelä

text: RunokokoelmatRomaaniAntologiaCD


title: Harmaasiipikottarainen

text: Harmaasiipikottarainen ("Sturnia malabarica"), myös "Sturnus malabaricus", on aasialainen varpuslintu. Sen elinympäristö käsittää Intian, Myanmarin, Thaimaan, Indokiinan ja Etelä-Kiinan. Siitä tunnetaan kolme alalajia. Lajin holotyypin kuvaili Johann Friedrich Gmelin Malabarrannikolta Intiasta 1789.


title: Crete Senesi

text: Crete Senesi on Sienan eteläpuolella, Toscanassa, oleva geologinen alue, jossa on eriskummallisia kraatterimaisia maanvyörymiä ja paljaita rinteitä. Maisemaa leimaavat somerikot ja kivivyöryt. Vaaleilla savikentillä kasvaa ohuita sypressejä.


title: Crete Senesi

text: Crete Senesin ydinosassa ovat Buonconventon pieni alankokaupunki, Monte Oliveton luostari ja Ascianon kylä. Seudulla on paljon patikointipolkuja ja päällystämättömiä niin sanottuja valkoisia teitä, "strade bianche", jotka hohtavat kesällä valkoisina. Seudulla on myös pieni San Giovanni d’Asson kylä, missä on 1000-luvulla rakennettu romaaninen San Pietron kirkko. Kylästä pääsee kävellen Monte Olivetolle saakka.


title: Crete Senesi

text: Muista seudun kylistä voidaan mainita Monteroni d’Arbia ja Rapolano Terme.


title: Hà Nam

text: Hà Nam on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Phủ Lý. Vuonna 2009 maakunnassa oli 785 057 asukasta. Sen pinta-ala on 859,7 km².


title: Hà Nam

text: Hà Namin pääasiallinen etninen ryhmä ovat varsinaiset vietnamilaiset.


title: Hải Dương (maakunta)

text: Hải Dương on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Hải Dương. Vuonna 2009 maakunnassa oli 1 703 492 asukasta. Sen pinta-ala on 1 652,8 km².


title: Hải Dương (maakunta)

text: Hải Dươngin pääasialliset etniset ryhmät ovat varsinaiset vietnamilaiset, hoat, tàyt ja san diut. Maakunnassa viljellään hedelmäpuita, kuten litsejä.


title: Carlos González (baseballpelaaja)

text: Carlos Gonzalez (s. 17. lokakuuta 1985, Maracaibo, Venezuela) on venezuelalainen baseballammattilainen. Hän pelaa nykyisin MLB:ssä Colorado Rockiesissa. Carlos teki MLB-debyyttinsä vuonna 2008 Oakland Athleticsissa ja siirtyi seuraavalla kaudella Colorado Rockiesiin. Hän on tehnyt MLB:ssä yhteensä 94 juoksua.


title: Valtakunnallinen painijapatsas

text: Valtakunnallinen painijapatsas on suomalaisen painiurheilun kunniaksi pystytetty patsas Seinäjoen Nurmossa. Sen on veistänyt Elis Räsänen vuonna 1984 poikansa Heikin avustuksella. Patsas on 250 senttimetriä korkea. Se sijaitsee Valkiavuoren mäellä Nurmoo-talon eli entisen Nurmon kunnantalon vieressä. Se nousi entisen maineikkaan painikämpän Jymylän paikalle. Patsaan paljastustilaisuudessa 25. elokuuta 1984 patsaan paljasti nurmolainen painin olympiavoittaja Jouko Salomäki. Kunniavartiostossa olivat Nurmon Jymyn puheenjohtajinakin toimineet painiveteraanit Erkki Penttilä ja Tauno Jaskari. Paini ja pesäpallo olivat Nurmon kunnan tunnusmerkkejä ja siksi ei olekaan ihme, että painijapatsas nousi juuri Nurmoon. Patsas kertoo muun muassa sen, että Nurmo on mitaleilla mitattuna painissa eniten olympiamenestystä saavuttanut Suomen paikkakunta. Vuonna 2008 painijapatsaalle tuli kameravalvonta.


title: V16-moottori

text: V16 tarkoittaa polttomoottoria, jonka 16 sylinteriä on sijoitettu siten, että rakenne on kampiakselin pituusakselin suuntaisesti tarkasteltuna V-kirjaimen muotoinen. V16-moottori on luonnostaan värinätön, joten se ei tarvitse tasapainoakseleita.


title: V16-moottori

text: Moottoreita käytetään muun muassa louhosautoissa, junien voimakoneena, suurimmissa (noin 200 tonnin) pyöräkuormaajissa ja kohtuullisen kokoisissa laivoissa. V16-moottoreiden iskutilavuus vaihtelee noin 10 ja 80 litran välillä. Tehoalue on noin 1 000–15 000 hevosvoimaa riippuen viritysasteesta ja iskutilavuudesta sekä käytettävästä polttoaineesta.


title: Blue Steel

text: Blue Steel voi tarkoittaa seuraavia:


title: Hưng Yên (maakunta)

text: Hưng Yên on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Hưng Yên. Vuonna 2009 maakunnassa oli 1 128 702 asukasta. Sen pinta-ala on 923,5 km².


title: Hưng Yên (maakunta)

text: Hưng Yênin pääasialliset etniset ryhmät ovat varsinaiset vietnamilaiset, hoat, tàyt ja san diut. Maakunnassa viljellään hedelmäpuita, kuten longania ja litsejä.


title: Agnes Carlsson

text: Agnes Emilia Carlsson (s. 6. maaliskuuta 1988 Vänersborg, Ruotsi), tunnetaan myös pelkästään nimellä Agnes, on ruotsalainen poplaulaja, joka nousi kuuluisuuteen voitettuaan Ruotsin Idol-kilpailun vuonna 2005. Hänestä on tullut yksi Ruotsin ja Euroopan suosituimmista ja parhaiten myyvistä naisartisteista, ja hänen albumeitaan on myyty pelkästään Ruotsissa yli 180 000 kappaletta. Vuonna 2009 Carlssonista tuli ensimmäinen "Idol"-kilpailija, joka tuli kansainvälisille markkinoille hänen kolmannelta albumiltaan "Dance Love Pop" 35 maassa julkaistuilla singleillä. Carlssonin ensimmäinen kansainvälinen single oli "Release Me", jota on myyty tähän mennessä 700 000 kappaletta.


title: Agnes Carlsson

text: Carlsson syntyi Vänersborgissa ja aloitti laulamisen hyvin nuorena. Hän lauloi ensimmäistä kertaa yleisön edessä ollessaan vielä koulussa. Carlsson lauloi Vänersborgissa myös "Voice"-nimisessä kuorossa, kertoen yhdysvaltalaisen Stevie Wonderin inspiroineen häntä.


title: Agnes Carlsson

text: Keväällä 2005 17-vuotias Carlsson osallistui Ruotsin Idol-kilpailun toisen tuotantokauden koelauluihin Göteborgissa Lisa Nilssonin laululla "Varje Gång Jag Ser Dig". Kaikki neljä tuomaria olivat hyvin vaikuttuneita hänen äänensä voimasta ja hän pääsi kilpailun teatteri-kierrokselle. Hän vaikutti vieläkin laulullaan ja pääsi semifinaaliin. Kuitenkin tuomarien tyrmistykseksi Carlsson ei päässyt finaaliin katsojaäänten perusteella, eikä myöskään "villikortti"-kierroksella, joten tuomarit valitsivat hänet finaaliin tuomarien valintana.


title: Agnes Carlsson

text: Aiemman julkisen suosion puutteesta huolimatta Carlsson hämmästytti tuomarit ja katsojat joka finaaliviikko, ja pääsi loppufinaaliin olematta kertaakaan kahden tai kolmen huonoimman joukossa. Hän esitti monien tyylilajien kappaleita läpi kisan: Irene Caran ”What a Feeling” -kappaleen, Oasiksen ”Wonderwallin”, Avril Lavignen laulun ”Sk8er Boi” ja monia muita. Carlsson sai loppufinaalin miljoonasta äänestä 57 prosenttia ja voitti Sebastian Karlssonin, ja oli näin ensimmäinen Ruotsin Idolin voittanut nainen.


title: Agnes Carlsson

text:
Heti ”Idolin” voittamisen jälkeen Carlsson solmi levytyssopimuksen Sony BMG:n kanssa ja hänen debyyttisinglensä ”Right Here, Right Now (My Heart Belongs To You)” julkaistiin. Viikkoa sen julkaisun jälkeen single oli Ruotsin singlelistan ykkösenä ja piti paikkansa kuusi viikkoa ja se myi pian tuplaplatinaa. Vain viikkoa myöhemmin, 19. joulukuuta 2005 Carlssonin paljon odotettu esikoisalbumi ”Agnes” julkaistiin ja se sai kriitikoilta posiitiviset arviot. Albumia myytiin ensimmäisen viikon aikana platinaan oikeuttava määrä, lähes 40 000 kappaletta.
Maaliskuussa 2006 ensimmäisen albuminsa kiertueen aikana Carlssonilta julkaistiin toinen single, ”Stranded”. Vaikka se sai kriitikoilta myönteistä palautetta, se ei saavuttanut merkittävää julkisuutta ja se oli singlelistan sijalla 27. Siitä huolimatta Carlssonin ensimmäinen albumi jatkoi korkeilla myyntiluvuilla, myyden Ruotsissa yli 90 000 kappaletta. Albumia myytiin tuplaplatinaa ja sitä on myyty Ruotsin Idol-kilpailijoiden albumeista eniten.


title: Agnes Carlsson

text: 22. elokuuta 2006, vain kahdeksan kuukautta Idolin voittamisen jälkeen Carlssonin kolmannen singlen, ”Kick Back Relax”, ensisoitto oli tv-ohjelmassa "Sommarkrysset". Laulu julkaistiin 7. syyskuuta ja jäi niukasti Ruotsin singlelistan toiseksi. Carlssonin toinen albumi ”Stronger” julkaistiin 11. lokakuuta, alle vuoden hänen debyyttialbuminsa jälkeen. Kuten edeltäjänsä, ”Stronger” oli albumilistan ykkönen ja sitä myytiin yli 50 000 kappaletta. Yhdestä albumin laulusta, ”Love Is All Around”, on tehty monia cover-versioita, joista parhaiten on menestynyt Ricki-Lee Coulterin versio, joka oli Australiassa sijalla 5.


title: Agnes Carlsson

text: 15. maaliskuuta 2006 Carlssonin toiselta albumilta julkaistiin seuraava single, ”Champion”.


title: Agnes Carlsson

text: Vuoden 2007 alussa Carlsson aloitti jo toisen Ruotsin kiertueensa vuoden sisällä. Saman vuoden joulukuussa hän ja hänen entinen Idol-kilpakumppaninsa Måns Zelmerlöw osallistuivat vaateketju MQ:n suureen joulukampanjaan tekemällä dueton Mariah Careyn kappaleesta "All I Want for Christmas Is You". Kappale oli Ruotsin singlelistan sijalla kolme ja sitä myytiin kultaa, yli 10 000 kappaletta.


title: Agnes Carlsson

text: Vuoden 2008 alussa Carlsson lähti Sony BMG:ltä erimielisyyksien takia ja pääsi pian Roxy Recordings -nimiseen levy-yhtiöön. Elokuussa 2008 ”On and On”, Carlssonin viides single julkaistiin digitaalisena. Singlen tyyli oli selvästi erilainen hänen aikaisempaan musiikkiinsa verraten, mikä oli ennen ollut pop- ja R&B-musiikkia, ja sitä myytiin kultaa. "On and On" -singlen ensimmäinen julkinen esitys oli 16. elokuuta tv-sarjassa "Sommarkrysset".


title: Agnes Carlsson

text: Syyskuussa ilmoitettiin, että Carlssonin kolmannen studioalbumin nimi olisi ”Dance Love Pop”. Kyseinen albumi julkaistiin 28. lokakuuta ja sitä myytiin Ruotsissa yli 100 000 kappaletta. Marraskuussa albumin toinen single ”Release Me” julkaistiin ja se sijoittui singlelistan toiseksi.


title: Agnes Carlsson

text: Ruotsalaisen uutisnettisivun "ttelan" haastattelussa Carlsson paljasti aikovansa aloittaa uuden materiaalin työstämisen yhdessä Anders Hanssonin ja Sharon Vaughnin kanssa. Albumin nimeä tai sen julkaisupäivää ei ole vielä tiedossa.


title: Agnes Carlsson

text: Tammikuussa 2009 Roxy Recordings ilmoitti, että "Release Me" julkaistaisiin kansainvälisesti kevään ja kesän aikana. Single ilmestyi ensimmäisenä Tanskassa, missä se sijoittui kuudenneksi. Huhtikuun 1. päivänä Carlsson aloitti 23-päiväisen "Dance Love Pop" -kiertueensa Skövdessä.


title: Agnes Carlsson

text: "Release Me" julkaistiin Yhdistyneessä kuningaskunnassa 31. toukokuuta 2009 ja siitä tuli menestys. Kahdeksassa viikossa sitä oltiin myyty yli 300 000 kappaletta.


title: Agnes Carlsson

text:
Toinen Ruotsin ulkopuolella julkaistu single oli "On and On" ja se julkaistiin ensin Alankomaissa 10. helmikuuta ja sen jälkeen Puolassa. "On and On" julkaistiin myös muualla Euroopassa vuonna 2009 ja sen musiikkivideo kuvattiin heinäkuun aikana Göteborgissa, Ruotsissa.
Kesäkuun alussa Carlssonin Yhdistyneen kuningaskunnan levy-yhtiö "3BeatBlue/AATW" ilmoitti, että tämän "Dance Love Pop" -albumi julkaistaisiin marraskuussa 2009. He myös vahvistivat albumin olevan hyvin samankaltainen kuin Ruotsissa julkaistu versio, mutta että joitakin raitoja ja remixejä lisättäisiin mahdollisesti Yhdistyneen kuningaskunnan versioon. Kuitenkin myöhemmin, kun "I Need You Now" -laulu ei menestynyt maassa odotusten mukaan, albumin "Dance Love Pop" julkaisu lykättiin 26. huhtikuuta 2010.


title: Agnes Carlsson

text: Carlsson esiintyi ensimmäistä kertaa Euroopan ulkopuolella heinäkuun lopussa solmittuaan sopimuksen Warner Musicin kanssa Australiassa. "Release Me" oli siellä ensimmäinen julkaistu single ja se sijoittui ensimmäisellä listaviikollaan sijalle 11. Myöhemmin samassa kuussa yhdysvaltalainen levy-yhtiö Geffen Records ilmoitti, että hekin olivat tehneet Carlssonin kanssa levytyssopimuksen ja että "Release Me" julkaistaisiin Yhdysvalloissa 18. elokuuta 2009. Carlsson sai sopimuksesta myös miljoonan dollarin lisäpalkkion. Tämä teki Carlssonista ensimmäisen ja tähän mennessä ainoan Ruotsin Idolin kilpailijan, joka on aloittanut uransa myös Yhdysvalloissa. Vuoden 2010 alussa Carlsson palasi takaisin Yhdysvaltoihin ja aloitti kahden kuukauden mittaisen promo-kiertueensa.


title: Agnes Carlsson

text: Carlsson esiintyi Yhdysvalloissa ensimmäistä kertaa 27. elokuuta 2009 "Release Me" -singlensä julkaisujuhlissa. Vieraiden joukossa oli myös Interscope Records:in toimitusjohtaja Ron Fair, joka sanoi esityksestä näin: "Hänellä on kaikkea. Hän on mahtava laulaja, hän on hyvännäköinen, peloton ja nöyrä. Hän on sekoitus Alanis Morissettea, Gwen Stefania ja Christina Aguileraa."


title: Agnes Carlsson

text: Saman vuoden aikana Carlssonilta julkaistiin kolme singleä eri osissa maailmaa. "Release Me" -singlen jälkeen kaksi uutta singleä ovat jatkaneet Yhdysvaltojen valloitusta. "On and On" , minkä uusi musiikkivideo julkaistiin 21. syyskuuta, julkaistiin toisena singlenä Euroopassa. "I Need You Now" julkaistiin Yhdistyneessä kuningaskunnassa virallisesti 16. marraskuuta 2009 ja se sijoittui singlelistan sijalle 40. Kyseinen laulu julkaistiin Ruotsissa 23. marraskuuta iTunesissa ja se nousi heti Ruotsin iTunes-listalle. Myöhemmin samalla viikolla se julkaistiin myös muissa nettikaupoissa. Vaikka kappaletta ei mainostettu, se nousi Ruotsin singlelistan sijalle 10 ja myöhemmin sijalle 8, tehden siitä Carlssonin seitsemännen kymmenen parhaan joukkoon sijoittuneen kappaleen. Laulu julkaistiin myös Italiassa, Alankomaissa, Norjassa ja Australiassa, mutta ei noussut listoille.


title: Agnes Carlsson

text: Myöhemmin sinä vuonna "On and On" kohosi listoille Euroopan ranskankielisillä alueilla, vaikka sitä ei ollut vielä julkaistu muualla kuin digitaalisessa myynnissä. Se debytoi sijalle 27 Ultratop 40 -listalla ja julkaisunsa jälkeen se kohosi seitsemänneksitoista. Ultratop 50 -listalla se nousi sijalle 8, tehden siitä Carlssonin toisen kymmenen parhaan joukkoon sijoittuneen laulun Belgiassa.


title: Agnes Carlsson

text: Kun "Dance Love Pop" -albumin kaksi eri versioita oli julkaistu Ruotsissa, kolmas, kansainvälinen versio julkaistiin 21. joulukuuta 2009.


title: Agnes Carlsson

text: Lokakuussa 2008 ilmoitettiin, että Carlsson kilpailisi Melodifestivalen 2009 -kilpailussa, missä ratkaistaisiin kuka olisi Ruotsin seuraava edustaja Eurovision laulukilpailussa. Carlssonin lauluksi oli valittu Anders Hanssonin kirjoittama "Love Love Love" -laulu. Myöhemmin Carlsson vahvisti tämän tiedon ruotsalaisen Göteborgs-Posten-lehden haastattelussa. Hansson oli työskennellyt aiemmin Carlssonin "Dance Love Pop" -albumin parissa. Alun perin Carlssonin piti laulaa "Love Love Love" duettona yhdessä Marie Serneholtin kanssa, mutta myöhemmin päätettiin, että Serneholt osallistuu kilpailuun omalla esityksellään, joten Carlsson päätti muuttaa esityksensä sooloesiintymiseksi. 28. helmikuuta 2009 hän sijoittui kisan finaalissa sijalle 8 neljälläkymmenellä pisteellä.


title: Agnes Carlsson

text: Laulu- ja esiintymiskokemuksestaan ennen Idolia: "En pitänyt kuorossa laulamisesta, koska ääneni ei sopinut siihen; kuorossa sinun tulisi kuunnella muita, eikä pistää esiin."


title: Agnes Carlsson

text: "Ennen kilpailua olin esiintynyt lavalla vain kerran. Olin silloin todella hermostunut: jalkani tärisivät ja en pystynyt hallitsemaan ääntäni. Kilpailun aikana opin paljon - kuinka hallita hermoni ja esiintyä livenä miljoonille ihmisille."


title: Agnes Carlsson

text: Palautteesta: "Ruotsissa ihmiset ovat olleet onnellisia puolestani. Kun he tulevat puhumaan luokseni, he ovat mukavia ja kannustavia."


title: Agnes Carlsson

text: Dance Love Pop -albumista: "Moni asia muuttui, kun aloin tehdä tätä albumia. Äänitin kaksi ensimmäistä albumiani kuudessa päivässä. "Dance Love Pop" -albumia tehdessäni tiesin, että halusin tehdä siitä aivan erilaisen.


title: Agnes Carlsson

text: Dance Love Pop -albumin teemasta: "Rakkaus ja suhteet ovat albumilla vahvasti mukana, mutta minulle rakkaus ei aina tarkoita rakkautta poikaa kohtaan. Se voi olla myös ystäviä tai perhettä kohtaan; he ovat elämäni tärkeimmät ihmiset."


title: Agnes Carlsson

text: Agnesista: "Agnes on upea, tunteikas laulaja ja hän on moitteeton live-esiintyjä nuoresta iästään huolimatta." - "Anders Hansson"


title: Agnes Carlsson

text: Agnes-albumista: "Albumilla on retrotyylinen vivahde; sillä on samankaltaisuuksia Madonnan, Mariahin ja Whitneyn uran ensimmäisiin kappaleisiin. Agnes osaa laulaa, mutta hän ei ole onnistunut saamaan albumille persoonallisuutta ja sen äänimaailma jää yhtä litteäksi kuin kansikuva." - "Expressen"


title: Agnes Carlsson

text: "Albumin tuottajilla on ilmeisesti ollut Madonnan ja Whitneyn varhaisimpia lauluja iPodeissaan, sillä albumilla yhdistyy 80-luvun pop-musiikki ja moderni R&B. Albumi ontuu paljon ja kaksi sen lauluista, 'What a Feeling' ja Elofssonin 'Let Me Carry You' ovat kaukana valmiista, eikä niiden pitäisi olla albumilla. Toistaiseksi Agnesin ääni on enemmän viehättävä kuin henkilökohtainen. Tämän kahden viikon työn jälkeen tuleville albumeille voidaan antaa enemmän aikaa." - "Helsingborgs dagblad"


title: Agnes Carlsson

text: Stronger-albumista: "Agnesin täytyy työskennellä kovemmin saadakseen personaallisuutensa esiin levy-yhtiön maskin takaa. Hän on lahjakas laulaja, mutta tällä albumilla hänen kykynsä eivät tulleet esiin." - "Svenska dagbladet"


title: Agnes Carlsson

text: "Albumin nimi ei ole harhaanjohtava: Agnes on vahvempi. Hätäisesti tehdyn debyyttialbuminsa jälkeen hänellä on nyt ollut enemmän aikaa työstää toista albumiaan. Modernivivahteinen albumi päästää Agnesin äänen enemmän oikeuksiinsa, mutta hänellä on vielä enemmän annettavaa." - "Kristianstadsbladet"


title: Agnes Carlsson

text: Dance Love Pop -albumista:"Tuomarien villiltä kortilta Agnesilta, Vänersborgin 21-vuotiaalta Rihannalta, on ilmestynyt kolmas albumi. Albumi on ammattimainen hienoine sävelineen ja vaikuttavine melodioineen, ja se on dancea ja sitä tyypillistä ruotsalaista musiikkia, mikä on popin, ja popin ja housen välimaastossa." - "Aftonbladet"


title: Agnes Carlsson

text: ""Dance Love Pop" on rakkaudesta kertovaa tanssittavaa poppia. 'Release Me' -laulu erottuu edukseen joukosta. Tämä albumi panee energiaa jalkoihisi, hymyn kasvoillesi ja auringon paistetta kesääsi, vaikka sataisi vettä. Lyhyesti sanoen, se tekee juuri sen, mitä se lupaa." - "Teentoday.co.uk"


title: Vieremän Koitto

text: Vieremän Koitto on Vieremän kunnassa Pohjois-Savossa toimiva urheiluseura. Seuran lajivalikoimaan kuuluvat muun muassa hiihto ja yleisurheilu.


title: Vieremän Koitto

text: Vieremän Koitolla on toimitilanaan vanha suojeluskuntatalo Rientola, jota laajennettiin 1960-luvulla rakentamalla lisäsiiveksi lentopallokentän kokoinen sali näyttämöineen.


title: Vieremän Koitto

text: Merkittävimpiä vuosittaisia tapahtumia ovat Olli Remeksen muistohiihdot helmikuun lopulla ja Kohiseva Kokka -soututapahtuma kesän alussa.


title: Vieremän Koitto

text: Menestyneimpiä urheilijoita on nuorten hiihdon maailmanmestari Kerttu Niskanen. Koiton joukkue Emmi Nissinen, Jonna Säisä ja Kerttu Niskanen on voittanut eri sarjoissa useita hiihdon Suomen viestimestaruuksia. Vuonna 2013 Koitto voitti viestinhiihdon suomenmestaruuden joukkueella Marjaana Pitkänen, Eveliina Randelin ja Kerttu Niskanen.


title: Norman Z. McLeod

text: Norman Z. McLeod (20. syyskuuta 1898 Grayling, Michigan – 27. tammikuuta 1964 Hollywood, Kalifornia) oli yhdysvaltalainen elokuvaohjaaja ja käsikirjoittaja. Hän aloitti uransa elokuvissa teini-ikäisenä animaattorina ja lyhytkomedioiden käsikirjoittajana.


title: Norman Z. McLeod

text: McLeod palveli ensimmäisessä maailmansodassa hävittäjälentäjänä, ja oli vuonna 1927 apulaisohjaajana elokuvassa "Siivet". Hän on ohjannut muun muassa elokuvat "Neljä nolattua neroa" (1931), "Hevosen sulat" (1932) ja "Valkonaama" (1951). Käsikirjoittajana McLeod oli muun muassa elokuvassa "Papan poika seikkailemassa" (1931).


title: Norman Z. McLeod

text: McLeod on saanut tähden Hollywood Walk of Famelle.


title: Áo dài

text: Áo dài on perinteinen vietnamilainen pitkä asu, joka muodostuu mekosta ja housuista. Naiset käyttävät sitä arkivaatteenaan, miehet nykyisin enää juhlatilaisuuksissa kuten häissä ja hautajaisissa.


title: Áo dài

text: Varhaisimmat versiot Áo dàista on kuvattu 1700-luvulta. Nykymuotonsa se sai 1930-luvulla.


title: Áo dài

text: Áo dài tehdään käyttäjälleen mittojen mukaan. Yläsa on vartalonmyötäinen, mekon helma ulottuu housujen päälle mutta siinä on syvään uurrettu halkio. Housunlahkeet ulottuvat kenkiin asti.


title: Áo dài

text: Áo dài on ollut aina suositumpi maan etelä- kuin pohjoisosassa. Myös ulkomaille muuttaneet vietnamilaiset ovat ottaneet sen kansallispuvukseen enenevässä määrin.


title: Kanelikorvakottarainen

text: Kanelikorvakottarainen ("Agropsar philippensis"), myös "Sturnus philippensis", on itäaasialainen varpuslintu. Sen elinympäristö ulottuu Venäjän Askoldilta ja Sahalinilta Kuriileille ja Japaniin, ei kuitenkaan Japanin eteläisille saarille. Lajin holotyypin kuvaili Johann Reinhold Forster Filippiineiltä 1781.


title: Stefan Richter

text: Stefan Richter (s. 1972 Tampere) on suomalainen, Saksassa koulunsa käynyt ravintolakokki. Hän tuli tunnetuksi sijoituttuaan toiseksi Yhdysvaltojen Top Chef -televisio-ohjelmassa sen viidennellä tuotantokaudella 2008–2009. Hän asui ja työskenteli tuolloin Yhdysvalloissa.


title: Stefan Richter

text: Stefan Richter syntyi Tampereella saksalais-tšekkiläisen arkkitehti-isän ja kokkina toimineen suomalaisen äidin perheeseen, joka muutti Saksaan kun poika oli seitsenvuotias. Richter kävi varusmiespalveluksen Suomessa, opiskeli hotelli- ja ravintola-alaa Saksan Immenstadtissa ja Bad Wörishofenissa ja suoritti sitten kondiittoriopintoja Sveitsin Zürichissä. Loppututkinnon hän sai Würzburg-Schweinfurtin ammattikorkeakoulusta. Richter teki töitä Saksassa, Thaimaassa ja Kanadassa kunnes muutti 1998 Yhdysvaltoihin ja pääsi töihin Ritz-Carlton-hotelliin Michiganin Dearbornissa. Sieltä hän siirtyi Las Vegasiin avatun Bellagio Hotelin keittiötiimiin, kunnes ryhtyi ravintolayrittäjäksi Kalifornian Santa Monicassa. Richter omisti siellä Stefan’s European Catering -pitopalvelun ja L.A Farm -nimisen ravintolan syksyyn 2014 saakka. Vuoden 2010 ajan hänellä oli myös ravintola nimeltä Stefan's on Montana, joka suljettiin tammikuussa 2011. Hän laittoi keväällä 2014 talonsa Santa Monicassa myyntiin ja muutti Suomeen. Hänellä oli vuonna 2014 oma tosi-tv-sarja "Richterin asteikko" TV5-kanavalla.


title: Stefan Richter

text: Yhdessä Restamax Oyj:n kanssa Stefan Richter on avannut Stefan’s Steakhouse -nimiset ravintolat 2010-luvulla Tampereelle, Turkuun, Helsinkiin, Jyväskylään, Rukalle ja Hankoon.


title: Stefan Richter

text: Richter osallistui vuonna 2014 Millionaire Matchmaker -tv-ohjelmaan Yhdysvalloissa. Hän on ollut aiemmin naimisissa, mutta eronnut. Hän on asunut avoliitossa Riikka Vikmanin kanssa vuodesta 2015 Suonenjoella, ja heille syntyi vuoden 2016 lokakuussa poikalapsi.


title: Kauluskottarainen

text: Kauluskottarainen ("Gracupica nigricollis", myös "Sturnus nigricollis") on kaakkoisaasialainen varpuslintu. Sen elinympäristö ulottuu Myanmarista ja Kiinan etelä- ja lounaisosista Indokiinaan ja Thaimaahan. Laji on siirretty Taiwanille. Sen holotyypin kuvaili Gustaf von Paykull Guangdongista Kiinasta 1801.


title: Kyläkottarainen

text: Kyläkottarainen ("Gracupica contra", myös "Sturnus contra") on eteläaasialainen varpuslintu. Sen laaja elinympäristö ulottuu Pakistanin itäosista Intiaan, Etelä-Kiinaan, Indokiinaan sekä Sumatralle, Jaavalle ja Balille. Siitä tunnetaan viisi alalajia. Lajin holotyypin kuvaili Carl von Linné Kalkuttasta 1758.


title: Richard L. Breen

text: Richard L. Breen (1918–1967) oli yhdysvaltalainen käsikirjoittaja. Hän aloitti radiokäsikirjoittajana ja oli muun muassa luomassa jännityskuunnelmasarjaa "Pat Novak for Hire" yhdessä Jack Webbin kanssa.


title: Richard L. Breen

text: Hän sai Oscar-palkinnon käsikirjoituksestaan vuoden 1953 elokuvaan "Titanic". Oscar-ehdokkaana hän oli elokuvista "Berliinin raunioitten keskellä" (1948) ja "Armoton vihollinen" (1963). Muihin Breenin elokuvakäsikirjoituksiin kuuluu muun muassa "Niagara" (1951).


title: Boris Rauschenbach

text: Boris Rauschenbach (, 18. tammikuuta 1915 Pietari – 27. maaliskuuta 2001 Moskova) oli Neuvostoliiton johtava rakettien ja avaruusalusten ratamekaniikan ja asennonsäädön teoreetikko.


title: Boris Rauschenbach

text: Boris Rauschenbach syntyi Venäjän keisarikunnan lopun aikoina Saksasta 1766 muuttaneeseen sukuun. Hänen isänsä oli pietarilaisen nahkatehtaan johtaja ja perhe asui tehtaan asuinalueella vuoteen 1925. Boris kävi reformistisprotestanttista koulua, joka kokeili opetusmenetelmiä ollen oppilailleen huono opinahjo.


title: Boris Rauschenbach

text: Boris kiinnostui ilmailusta ja lähti opiskelemaan Leningradissa toimivaan neuvostohallinnon 1920-luvulla perustamaan Siviili-ilmailun instituuttiin samalla toimien lentokonetehtaalla. Hän opiskeli vuodet 1932–1937. Kuten tuolloin oli yleistä, opintoja täydensi liitokoneiden rakentaminen, muun muassa lentävä siipi-tyyppisten liitokoneiden. Liitolentoa hän pääsi harrastamaan Krimillä, jossa tutustui alan oikeisiin ammattilaisiin. Hän sai työpaikan Sergei Koroljovin RNII-raketti-instituutissa.


title: Boris Rauschenbach

text: Koroljov asetti Rauschenbachin tutkimaan risteilyohjuksen kaltaisen raketin lennonohjauksen automatisointia. Rauschenbachin ensimmäinen tehtävä kohdistui Model 212C-ohjukseen, jonka testit tehtiin TsAGI tuulitunnelissa. Tämän jälkeen tehtiin miehitettyjä koelentoja rakettiliidokeilla. Vuoteen 1941 asti Rauschenbach tutki palamisen stabiilisuutta, jolla kehitettiin tykistön rakettien luotettavuutta. Kolmannen valtakunnan hyökättyä Neuvostoliittoon juuri avioitunut Rauschenbach siirrettiin turvaan Jekaterinburgiin.


title: Boris Rauschenbach

text: Maaliskuussa 1942 Rauschenbach joutui internointileirille saksalaistaustansa takia. Kirje kenraali Viktor Bolkhovitinoville johti Rauschenbach siirtoon tutkimustyöhön, edelleen eristettynä vuoden 1946 tammikuuhun asti. Tällöin hänet siirrettiin Mstislav Keldyshin tieteellisen laskennan toimistoon, jossa hän kehitti suihkumoottorin dynamiikkaa vuoteen 1954 asti. Hänen vaimonsa työskenteli Moskovassa valtion museossa, pariskunta kuitenkin tapasi toisiaan muun muassa aviomiehen luennoidessa Moskovassa – tuloksena oli kaksostyttöjen syntyminen vuonna 1950.


title: Boris Rauschenbach

text: Vuodesta 1954 Keldysh siirsi Rauschenbachin avaruuslennon teorian pariin ja hän palasi Koroljovin suunnittelutoimistoon. Luna 3 -kuuluotaimen lento vuonna 1959 oli suuri menestys – se otti ensimmäiset kuvat Kuun toisesta puolesta. Rauschenbachilla oli merkittävä rooli luotaimen lentoradan suunnittelussa. Tämä oli ensimmäinen avaruusalus, jossa oli kolmiakselistabiloitu asennonsäätö.


title: Boris Rauschenbach

text: Hän jatkoi muun muassa Venera-venusluotainten ratalaskennassa ja miehitettyjen lentojen ratojen suunnittelussa. Rauschenbach osallistui myös miehitettyjen Vostok-avaruusalusten telakointijärjestelmien suunnitteluun.


title: Boris Rauschenbach

text: Vuodesta 1948 Rauschenbach luennoi Moskovan valtionyliopistossa ja vuonna 1951 siitä irrotetussa ”Moskovan fysiikan ja teknologian instituutissa”, jossa hän toimi osastonjohtajana vuodesta 1978.


title: Boris Rauschenbach

text: Rauschenbach koulutti ensimmäiset kosmonautit avaruusalustensa ohjausjärjestelmän käyttämiseen.


title: Boris Rauschenbach

text: Rauschenbach siirtyi yliopisto-opettajaksi 1960-luvun lopulta lähtien ja alkoi sen ohessa tutkia taidetta, tosin sekin liittyi osin havaitsemiseen esimerkiksi avaruusalusten telakointitilanteissa. Vuonna 1975 hän julkaisi kirjan vanhan venäläisen taiteen tilakompositiosta. Hän tutki matemaattisesti perspektiiviä jne. taideteoksissa.


title: ICESat

text: ICESat (Ice, Cloud, and land Elevation Satellite) on NASAn kaukokartoitussatelliitti, joka laukaistiin avaruuteen 12. tammikuuta 2003 Delta II-kantoraketilla. Sen toiminta päättyi helmikuussa 2010. Satelliitti pudotettiin ilmakehään ja se paloi 29. elokuuta 2010.


title: ICESat

text: Satelliitin ainoa mittalaite ol Geoscience Laser Altimeter System (GLAS), avaruudessa toimiva LIDAR. Satelliitti mittasi pääasiassa napa-alueiden pilvisyyttä ja jääpeitteiden paksuutta.


title: ICESat

text: NASA kaavailee jatkomissiota : "ICESat-II". Se laukaistaisiin ehkä jo vuonna 2015. Vuosina 2010–2015 mittauksia ehkä tehdään DC-8-lentokoneesta.


title: Pasi Kytösaho

text: Pasi Kytösaho on suomalainen entinen mäkihyppääjä.


title: Pasi Kytösaho

text: Kytösaho hyppäsi maailmancupissa ensi kertaa maaliskuussa 1992. Hän ei vielä saavuttanut pisteitä, ja osallistui seuraavina vuosina pääasiassa Continental Cupin kisoihin. Tammikuussa 1995 hän nousi jälleen takaisin maailmancupia kiertäneeseen ryhmään ja sijoittui parhaimmillaan osakilpailussa toiseksi Salpausselän kisoissa Lahden suurmäessä (1997). Kytösaho päätti hyppyuransa vuonna 1998, minkä jälkeen hän on muun muassa toiminut Paimion Urheilijoiden mäkihyppyvalmentajana.


title: Pasi Kytösaho

text: Pasi Kytösahon poika Niko on myös mäkihyppääjä.


title: Sukunsa viimeinen

text: Sukunsa viimeinen on Jamalin niemimaalle neuvostovallan aikaan sijoittuva elokuva. Se perustuu tarinan kertojan Nadezda Pyrirkon lapsuuden kokemuksiin. Elokuva on valmistunut vuonna 2010 ja se ovat ohjanneet Anastasia Lapsui ja Markku Lehmuskallio.


title: Sukunsa viimeinen

text: Pieni nenetsityttö Neko (Aleksandra Okotetto) viedään vasten tahtoaan kotikodastaan sisäoppilaitokseen venäläiskylään. Vieraaseen kulttuuriin ja uusiin tapoihin pakotettu Neko kapinoi venäläistämistä vastaan, ja hänestä tulee koulutovereidensa kiusan kohde sekä opettajien silmätikku.


title: Callitriche pulchra

text: Callitriche pulchra on vesitähtien sukuun kuuluva monivuotinen kasvi. Kasvia tavataan 100–300 metrin korkeudessa pienissä karstimaan kallioaltaissa, jotka kausittain täyttyvät 25–55 senttimetrin syvyydeltä sadevedellä. Kasvi kukkii maaliskuusta kesäkuuhun.


title: Callitriche pulchra

text: Kasvia tavataan Euroopassa ainoastaan Kreikkaan kuuluvilla Kárpathoksen, Kásoksen ja Gávdoksen saarilla. Afrikassa kasvia tavataan ainakin Libyassa. "Callitriche pulchra" on suojeltu Kreikassa presidentin asetuksella.


title: Loaded (yhtye)

text: Loaded (tunnettu myös nimellä Duff McKagan's Loaded) on yhdysvaltalainen superyhtye, jonka yksi perustajista on entinen Guns N' Roses -basisti Duff McKagan. Loaded perustettiin vuonna 1999 ja se sai suosiota varsinkin Guns N' Roses -faneilta, mutta se jäi tauolle vuonna 2002 Velvet Revolverin perustamisen takia. Velvet Revolverin hajottua vuonna 2008 Loaded palasi esiintymislavoille, ja studioon äänittämään uutta albumia. Yhtye julkaisi ensin Wasted Heart EP:n, joka sisälsi viisi kappaletta. Kesällä 2009 bändi julkaisi "Sick"-albumin. Sen jälkeen bändi on keikkaillut aktivisesti maailmalla, ja enimmäkseen Amerikassa.


title: Kohtaamisia

text: Kohtaamisia on Saara Cantellin vuonna 2010 ohjaama draamaelokuva. Elokuva kertoo seitsemän tarinaa seitsemästä naisesta, jotka sivuavat toisiaan.


title: Kohtaamisia

text: Elokuva on saanut useita palkintoja, ja se esitettiin kesäkuussa 2010 Shanghain elokuvajuhlilla.Nyt-liitteen viisi kriitikkoa antoivat elokuvalle pistekeskiarvon 3,2/5.


title: Jenő Fejes

text: Jenő Fejes () oli unkarilainen insinööri, hitsaustekniikan kehittäjä ja autonsuunnittelija.


title: Jenő Fejes

text: Valmistuttuaan teknillisestä oppilaitoksesta vuonna 1896 Fejes sai työpaikan seuraavana vuonna ase- ja koneteollisuuteen keskittyneeltä yritykseltä. Vuodesta 1902 hän työskenteli Ranskan Le Havressa Westinghousella. Fejes suunnitteli yritykselle kilpa-auton, joka voitti vuonna 1907 Coup de la Presse -rallin. Fejes muutti takaisin Unkariin vuonna 1909 saatuaan siirron yrityksen Aradin toimipisteeseen.


title: Jenő Fejes

text: Vuonna 1912 Fejes nimitettiin MÁG:n autonvalmistuksen tekniseksi johtajaksi. Mátyásföldin tehtaalla työskennellessään hän tutustui moottorinvalmistukseen liittyviin ongelmiin. Moottoreissa käytetyissä valuosissa oli usein mittavirheitä ja osat olivat tarpeettoman raskaita. Fejes arveli että useat ongelmat voitaisiin ratkaista hyödyntämällä tuohon aikaan nopeasti kehittyneitä hitsaus- ja kylmämuovausmenetelmiä.


title: Jenő Fejes

text: Fejes siirtyi vuonna 1917 Ganz-Fiatin lentokonemoottoritehtaalle, jossa vastasi kotimaan markkinoille valmistettavien auto- ja lentokonemoottorien tuotannosta. Vuoden 1921 syyskuussa hän haki patentin uudenlaiselle sylinterinkannen rakenteelle ja vuotta myöhemmin kehittämälleen ajoneuvon rungolle.


title: Jenő Fejes

text: Jenő Fejes perusti vuonna 1923 oman yrityksen Budapestiin. "Fejes Lemezmotor- és Gépgyár Rt." alkoi valmistaa Fejes-merkkisiä autoja, joissa valettujen osien käyttö oli korvattu kylmämuovatuilla ja hitsatuilla osilla. Tämän ansiosta autot olivat 30–35 % kevyempiä ja noin 20 % halvempia kuin vastaavat perinteisin menetelmin valmistetut autot.


title: Jenő Fejes

text: Fejes neuvotteli alustavasti autojen lisenssivalmistuksesta Isossa-Britanniassa ja perusti sinne yrityksen nimeltä "The Fejes Patents Syndicate Ltd." valvomaan patenttioikeuksiaan. Tämän jälkeen perustettiin "Ascot Motor and Manufacturing Co. Ltd." autojen valmistusta varten. Hanke kuitenkin epäonnistui, sillä Britannian halpojen pikkuautojen markkinoita johtanut Austin pelkäsi asemansa puolesta ja onnistui estämään autojen sarjatuotannon käynnistämisen.


title: Jenő Fejes

text: Useat Fejesin keksinnöt olivat edellä aikaansa ja monet niistä otettiin käyttöön vasta 1970-luvulta alkaen.


title: Jenő Fejes

text: Fejesin Yhdysvalloissa rekisteröidyt patentit:


title: Nine (elokuva)

text: Nine on vuonna 2009 ensi-iltansa saanut Rob Marshallin ohjaama musikaalielokuva. "Nine" perustuu vuoden 1982 samannimiseen musikaaliin, joka puolestaan pohjautui Federico Fellinin osittain omaelämäkerralliseen elokuvaan 8½. Elokuvan ja musikaalin laulut ovat Maury Yestonin käsialaa. Elokuvan pääosissa nähdään Oscar voittajat Daniel Day-Lewis, Marion Cotillard, Nicole Kidman, Judi Dench, Penélope Cruz, Sophia Loren, Oscar-ehdokas sekä Golden Globe voittaja Kate Hudson sekä Grammy voittaja Fergie.


title: Nine (elokuva)

text: Elokuva sai neljä Oscar-ehdokkuutta: paras naissivuosa (Penélope Cruz), paras lavastus (John Myhre, Gordon Sim), paras puvustus (Colleen Atwood) sekä paras laulu ("Take it all" Sävellys ja sanat Maury Yeston).


title: Nine (elokuva)

text: Nine kertoo lähemmäs 50-vuotiaasta italialaisesta elokuvaohjaajasta Guido Continista. Meneillään on hänen uuden elokuvansa, "Italian", valmistelu ja kaikki inttävät mieheltä käsikirjoitusta. Tosiasiassa hän ei ole saanut kirjoitettua käsikirjoituksesta vielä sanaakaan. Hänen kaksi edellistä elokuvaansa ovat olleet täysiä floppeja ja nytkin elokuvan teko saa hänet hulluuden partaalle.


title: Nine (elokuva)

text: Elokuvan lisäksi Guidon omakin elämä on täysin sekaisin. Naisia hänen ympärillään tuntuu olevan aivan liikaa, ja heistä tärkeimmän, hänen kauniin ja rakastavan vaimonsa Luisan, kärsivällisyys alkaa loppua.


title: Nine (elokuva)

text: Uuden Suomen Mikko Pielan mukaan "Fellinin ihailijalle uutuus on kauhistus: silkkaa eroottista hömppää. Todellinen epätoivo puuttuu ja sen mukana kaikki."


title: Nine (elokuva)

text: Nyt-liitteen viisi kriitikkoa antoivat elokuvalle pistekeskiarvon 2,8.


title: West Vancouver

text: West Vancouver on 42 131 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen ja on yksi North Shoren alueen asuinalueista. West Vancouver rajoittuu idässä North Vancouverin kuntaan, etelässä Burrard Inletin vuonoon, lännessä Howe Sound -salmeen ja pohjoisessa sijaitsee Vaalipiiri A. Lähes kokonaan kunnan alueella sijaitseva Cypressin luonnonsuojelualue oli yhtenä kisapaikkana vuoden 2010 talviolympialaisissa.


title: West Vancouver

text: Kanadan läpi johtava Trans-Canada Highway kulkee kunnan lävitse North Vancouverista Horseshoe Bayssä sijaitsevaan satamaan, josta on autolauttayhteys Vancouverinsaarella sijaitsevaan Nanaimoon.


title: West Vancouver

text: Alue oli alun perin osa North Vancouverin kuntaa, mutta erosi omaksi piirikunnakseen vuonna 1912.


title: West Vancouver

text: Alueella on asunut rannikon salisheihin kuuluneita sḵwx̱wú7mesh-intiaaneja arvioiden mukaan 1200-luvulta eaa. saakka. Ensimmäisenä eurooppalaisena alueen läpi purjehti vuonna 1791 espanjalainen tutkimusmatkailija José María Narváez. Hän purjehti Burrard Inletiin ja kartoitti pikaisesti joitakin tärkeimpiä pinnanmuotoja, kunnes jatkoi matkaansa kauemmaksi pohjoiseen. Vuotta myöhemmin brittiläinen George Vancouver kartoitti "HMS Discovery" -laivallaan samoja alueita huomattavasti laajemmin. Monet alueen paikat kantavat edelleen hänen nimeään. Hän käytti kaikkiaan kaksi vuotta Pohjois-Amerikan luoteisrannikon kartoittamiseen Washingtonista aina Alaskaan saakka.


title: West Vancouver

text: Vuodesta 1869 alkaen metsäteollisuus on ollut tärkeä työllistäjä West Vancouverissa, ja tukkipuuta kuljetettiin runsaasti alueelta North Vancouveriin jalostettavaksi. 1880-luvulla alue oli myös suosittu virkistys- ja lomailualue Vancouverin asukkaille. Kolmas merkittävä työllistäjä alueella oli kalastus ja sen purkitus, joka sai alkunsa 1800- ja 1900-lukujen taitteessa.


title: West Vancouver

text: West Vancouver irtautui North Vancouverin kunnasta omaksi piirikunnakseen 15. maaliskuuta 1912. Ensimmäiset kunnalisvaalit järjestettiin 6. huhtikuuta 1912.


title: West Vancouver

text: 1930-luvun alussa kuuluisa irlantilainen Guinnessin panimon omistava Guinnessin suku näki alueen tuottavana sijoituskohteena ja hankki omistukseensa 19 km² maa-alueita kunnan alueelta. Kauppaan sisältyi lupaus Guinessin suvulta rakentaa alueelle tiestöä, siltoja, vesijohtoja, vesitorneja, koulu ja golfkenttä. Osittain tämän vuoksi kunta ei velkaantunut 1930-luvun laman aikana, toisin kuin monet muut alueen kunnat.


title: Baleaarien sosialistien puolue

text: Baleaarien sosialistien puolue (esp. "Partit dels Socialistes de les Illes Balears-PSOE") on Baleaareilla toimiva PSOE:n alueellinen puolue. Nykyinen puheenjohtaja on Teresa Riera.


title: Drew Carey

text: Drew Carey (s. 23. toukokuuta 1958 Cleveland, Ohio) on yhdysvaltalainen näyttelijä ja koomikko. Carey tunnetaan parhaiten pääroolistaan tv-sarjassa "The Drew Carey Show". Parhaillaan hän toimii juontajana "The Price is Right"- visailun Yhdysvaltain versiossa.


title: Vovinam

text: Vovinam on alkujaan vietnamilainen kamppailulaji jota harjoitetaan sekä aseilla että ilman aseita, käsillä, kyynärpäillä ja jaloilla lyöden ja potkien. Se perustuu pehmeän ja kovan tasapainoon, ja sen tavoitteena on hyötyä vastustajan reaktion ennustamisesta. Laji on kehitetty Vietnamissa vuonna 1938. Sieltä se on levinnyt Australiaan, Aasiaan, Pohjois- ja Etelä-Amerikkaan sekä moneen Euroopan maahan, mutta Pohjoismaissa ei ole kansallisia lajiliittoja.


title: Jugnu

text: Jugnu on intialaisen IIT Kanpur -yliopiston yhdessä Intian avaruustutkimuskeskuksen (ISRO) kanssa rakentama nanosatelliitti, joka laukaistiin 12. lokakuuta 2011. Sen tarkoituksena on tehdä kaukokartoitusmittauksia.


title: Jugnu

text: Satelliitissa on muistokapseli, joillaisia on tapana valaa talojen anturoihin. Kapselissa on lista yliopiston prosessoreiden meriiteistä. Satelliitti painaa 3 kg ja sen särmän pituus on 34 cm.


title: Loaded

text: Loaded voi tarkoittaa seuraavia asioita:


title: Võ Bình Định

text: Võ Bình Định on alkujaan vietnamilainen itsepuolustuslaji, jota harjoitetaan sekä aseilla että ilman aseita. Laji on peräisin Bình Địnhin maakunnasta. Maakunnan jokaisessa piirikunnassa on lajin valmennuskeskuksia, ja siellä toimii lähes sata seuraa. Võ Bình Định -lajia kutsutaan joskus myös nimellä "Tay Son Kung Fu". Sen synty yhdistetään usein Tay Sonin talonpoikaiskapinaan 1700-luvun lopulla.


title: Quán Khí Đạo

text: Quán Khí Đạo on alkujaan Kiinasta ja Vietnamista lähtenyt kamppailulaji. Se on saanut nykyiset sääntönsä 1980-luvulla, mutta lajin takana ovat alueen kamppailulajiperinteet tuhansien vuosien takaa, kuten Shaolin. Lajissa käytetään käsiä, jalkoja hyppyjä ja saksipotkuja. Monet liikkeet on nimetty eläinten mukaan.


title: Gunnar de Frumerie

text: Per Gunnar Fredrik de Frumerie (20. heinäkuuta 1908 Nacka – 9. syyskuuta 1987 Täby) oli ruotsalainen säveltäjä ja pianisti. Hän oli arkkitehti Gustaf de Frumerien ja pianisti Maria o.s. Helledayn poika. Koti oli hyvin musikaalinen, ja de Frumerie sävelsi jo koulupoikana. 12-vuotiaana hän alkoi opiskella pianonsoittoa ja musiikinteoriaa Tukholman kuninkaallisessa musiikkikorkeakoulussa. Vuonna 1928 hän voitti kolme ensimmäistä palkintoa Hirschin pianoliikkeen sävellyskilpailussa. Hän jatkoi opintojaan Wienissä ja vuonna 1930 Pariisissa Alfred Cortot'n johdolla.


title: Gunnar de Frumerie

text: Hän työskenteli Tukholman musiikkikorkeakoulussa pianonsoiton opettajana 1945–1975.


title: Gunnar de Frumerie

text: De Frumerien sävellykset ovat teknisesti vaativia ja edustavat monia musiikinlajeja, mutta hänet muistetaan parhaiten pianotuotannostaan. Hänen tärkeimpiä esikuviaan olivat J. S. Bach, Johannes Brahms ja Claude Debussy, mutta myös Igor Stravinskin ja Arthur Honeggerin varhaistuotannon vaikutusta voi erottaa. Hänen varhaisteoksensa ovat edustavat usein barokkityyliä. De Frumerie voidaan rinnastaa uusklassikoihin, kuten Lars-Erik Larssoniin, Dag Wiréniin ja Wilhelm Peterson-Bergeriin.


title: Gunnar de Frumerie

text: De Frumerie sävelsi vuonna 1940 oopperan "Singoalla", joka perustuu Viktor Rydbergin romaaniin. Hänet muistetaan myös romansseistaan, joiden sanat ovat usein Pär Lagerkvistin käsialaa.


title: Gunnar de Frumerie

text: Myös soolokonsertot muodostavat keskeisen teosryhmän: mm. 2 pianokonserttoa, viulukonsertto, klarinettikonsertto ja "Concertino" oboelle. De Frumerie muokkasi toisesta sellosonaatistaan konserton ja sitten siitä pasuunakonserton. Kyseinen konsertto oli de Frumerien viimeinen valmistunut sävellys, ja hän laati sen erityisesti ruotsalaiselle pasuunavirtuoosille Christian Lindbergille.


title: Walter Newman

text: Walter Newman (1916 New York, New York – 14. lokakuuta 1993) oli yhdysvaltalainen käsikirjoittaja.


title: Walter Newman

text: Ennen siirtymistään elokuvakäsikirjoitusten pariin Newman kirjoitti radioon muun muassa kuunnelmasarjoja "The Halls of Ivy" ja "Columbia Workshop". Hän oli myös mukana kirjoittamassa "Gunsmoken" pilottijaksoa.


title: Walter Newman

text: Newman oli kolmesti ehdolla Oscar-palkinnon saajaksi. Ehdokkuudet tulivat käsikirjoituksista elokuviin "Tuhansien silmien edessä" (1951), "Paukkurauta-Kati" (1965) ja "Bronxin kapinallinen" (1978). Muihin Newmanin käsikirjoituksiin kuuluu muun muassa vuoden 1963 elokuva "Suuri pakoretki", vaikkakin hän vaati poistamaan nimensä elokuvan lopputeksteistä riidan seurauksena.


title: Wolgastin satamassa 15. kesäkuuta 1633

text: Wolgastin satamassa 15. kesäkuuta 1633 () on ruotsalaisen taidemaalari Carl Gustaf Hellqvistin tekemä historiamaalaus. Teos on öljyvärimaalaus, ja se valmistui 1885. Se esittää edellisvuoden lopulla Lützenin taistelussa kuolleen Ruotsin kuninkaan Kustaa II Aadolfin ruumiin saattoa laivaan kuljetettavaksi edelleen Tukholmaan.


title: Kuningas (albumi)

text: Kuningas on suomalaisen pop/rock-yhtye Cliftersin ensimmäinen studioalbumi vuodelta 1987. Levy on äänitetty Finnvox-studiolla ja sen on julkaissut One Inch Rock -levy-yhtiö KRÄK!-merkillä sarjanumerolla KRÄLP 35. Levyn tuotanto-oikeudet omistaa Fazer Finnlevy. Levykannen on valmistanut Kirjapaino Erkki Kuronen.


title: Kuningas (albumi)

text: Kappaleiden kaikki sanoitukset on tehnyt Jaana Rinne ja ne on painettu alkuperäisen LP-levyn levypussiin. Levyltä on julkaistu ainakin single "Kuningas" (KRÄK! KRÄKS 114). Albumi sisältää alkuperäismateriaalin lisäksi kolme cover-versiota, mm. The Kinks-yhtyeen kappaleen "Set Me Free" ja The Who -yhtyeen kappaleen "I Can't Explain".


title: Kuningas (albumi)

text: A-puoli (kokonaiskesto 18'15)


title: Kuningas (albumi)

text:
1. Et mua saa - Set Me Free -
2. Kuningas
3. Tyhjä arpa
4. Please, viis kaljaa
5. Bonnie & Clyde
6. En tahdo selittää - I Can't Explain -
7. Sä jäät kii


title: Kuningas (albumi)

text: B-puoli (kokonaiskesto 19'59):


title: Kuningas (albumi)

text:
1. Latva bee - One Track Mind -
2. Hyvä bore
3. Harri
4. Yeah, mä sun tyrkky oon
5. Paroni
6. Kenkää
7. Mul on kuuma


title: Juokseva koira

text: Juokseva koira tai Vitruviuksen kierukka eli kierukkanauha on alun perin antiikin Kreikasta peräisin oleva koristeornamentti, joka muodostuu aaltoja muistuttavista spiraalimaisista kuvioista. Se on suosittu koristeaihe uusklassisessa arkkitehtuurissa.


title: Meanderi (taide)

text: Meanderi on alun perin antiikin Kreikassa friisinä tai reunakoristeena käytetty katkeamattomana nauhana jatkuva viivaornamenttikuvio. Se muistuttaa spiraalia, mutta on muodoiltaan suorakulmainen. Meanderi on saanut nimensä Fryygiassa virtaavan mutkittelevan Maiandrosjoen mukaan.


title: Luettelo Warner Bros. -yhtiön elokuvista

text: Tämä on luettelo Warner Bros. -yhtiön tuottamista elokuvista.


text: Listassa on merkitty sulkuihin vuosiluvun perään vaihtoehtoinen suomenkielinen nimi, sillä jotkut elokuvat on teatterilevityksen jälkeen nimetty uudestaan esimerkiksi televisio- tai videolevitystä varten.


title: Áo tứ thân

text: Áo tứ thân on vietnamilainen perinteinen neliosainen naisten asu. Se on vanhempi kuin nykyisin suosittu Áo dài.


title: Áo tứ thân

text: Asun neljä osaa ovat


title: Áo tứ thân

text: Nykyisin Áo tứ thânia käytetään lähinnä maan pohjoisosan kotiseutujuhlissa.


title: Luettelo Paramount Picturesin elokuvista

text: Tämä on luettelo Paramount Picturesin tuottamista elokuvista.


title: Irenäus Eibl-Eibesfeldt

text: Irenäus Eibl-Eibesfeldt (15. kesäkuuta 1928 – 2. kesäkuuta 2018) oli itävaltalainen biologi. Hän tutki uransa ensimmäisinä vuosikymmeninä nisäkkäiden käyttäytymistä ja johti Unescon tutkimusmatkaa Galápagossaarilla. 1960-luvun puolivälissä hän siirtyi tutkimaan ihmisten käyttäytymistä kuten sitä, miten syntymästään asti kuurosokeat ilmaisevat itseään. Hän laajensi tutkimuksiaan myös antropologian alalle ja dokumentoi alkuperäiskansojen jokapäiväistä elämää ja rituaaleja eri puolilla maailmaa.


title: Samuel Garman

text: Samuel Walton Garman (1843–1927) oli yhdysvaltalainen eläintieteilijä. Hän työskenteli Harvardin eläinmuseossa, ja luokitteli kaloja, varsinkin haita, mutta myös matelijoita ja sammakkoeläimiä. Nuoruudessaan hän osallistui luonnontieteellisille tutkimusmatkoille Pohjois-Amerikan länsiosissa, etsi fossiileja ja teki säähavaintoja puurajan yläpuolella. Hän pääsi Alexander Agassizin oppilaaksi ja seurasi tätä tutkimusmatkoille Karibialle.


title: Issa Konare

text: Issa Konare (s. 25. tammikuuta 1980) on senegalilainen koripalloilija, joka edusti kaudella 2009–2010 Korisliigassa pelaavia Kouvoja. Konare on pelannut Senegalin maajoukkueessa vuosina 2003–2007.


title: Issa Konare

text: Jalkapalloa harrastanut Konare vaihtoi lajikseen koripallon 17-vuotiaana. Hän siirtyi Yhdysvaltoihin, jossa pelasi High Point Universityn joukkueessa. Tämän jälkeen hän pelasi kausien 2006–2009 aikana ABA-ammattilaisliigassa sekä Ranskan kakkossarjassa.


title: Issa Konare

text: Konare siirtyi kaudeksi 2009–2010 Ruotsin pääsarjaa pelaavaan Jämtland Basketin joukkueeseen, jossa pelasi 33 ottelua 15,3 pisteen ja 10,3 levypallon keskiarvoilla. Huonosti kaudella menestyneen joukkueen menettäessä mahdollisuudet pudotuspeleihin, se oli valmis luopumaan senegalilaispelaajastaan. Niinpä Konare siirtyi helmikuun 2010 lopulla Korisliigan kärjessä olleeseen Kouvoihin tuuraamaan loukkaantunutta amerikkalaissentteriä Ross Neltneriä. Kouvot solmi Konaren kanssa runkosarjan loppuun asti kestävän sopimuksen.


title: Meripoika

text: Meripoika () on BBC:n tuottama dokumentti-tv-sarja vuodelta 1976. 10-osainen sarja kertoi elämästä brittiläisellä HMS Ark Royal (R09) -lentotukialuksella. Suomessa MTV:n kevätkaudellaan 1978 esittämä sarja muistetaan erityisesti Rod Stewartin esittämästä tunnuskappaleestaan "Sailing".


title: San Cristóbal (Galápagossaaret)

text: San Cristóbal on itäisin saari Ecuadorille kuuluvilla Galápagossaarilla. Saaren pohjoisosissa on eroosion kuluttamia tulivuoria, eteläosaa peittää rehevä kasvillisuus. Puerto Baquerizo Morenon kaupunki on Galapagosin toiseksi suurin taajama. Koska saarella on toinen Galapagoksen kahdesta lentokentästä, monet matkailijat käyvät siellä.


title: Jurla

text: Jurla () on kylä, maalaiskunta ja Jurlan piirin hallinnollinen keskus Permin aluepiiriin kuuluvassa Permin Komin piirikunnassa. Se sijaitsee Kosan sivujoen Lopvan varrella 34 kilometriä Kudymkarista pohjoiseen. Asukkaita on 4 200 henkeä (vuonna 2002).


title: Jurla

text: Kylä mainitaan ensimmäisen kerran vuonna 1719. Vuonna 1766 sinne rakennettiin kirkko. 1700-luvun lopusta lähtien Jurla oli Tšerdynin kihlakuntaan kuuluneen volostin ja vuodesta 1924 Jurlan piirin keskus.


title: Jurla

text: Jurlassa toimii metsäteollisuus- ja rakennusyrityksiä. Palveluihin kuuluvat ala- ja keskikoulu, lasten luomistyön keskus, taidekoulu, vapaa-ajankeskus, kaksi kirjastoa, elokuvateatteri ja piirisairaala. Kylässä on historiallinen museo.


title: Menippolainen satiiri

text: Menippolainen satiiri viittaa proosamuotoisiin satiireihin, jotka ovat luonteeltaan eeppisiä ja yhdistelevät useita eri pilkanteon kohteita romaanin kaltaiseksi satiiriseksi kertomukseksi. M. H. Abrams luokittelee menippolaisen satiirin epäsuoraksi satiiriksi, vastakohtanaan ensimmäisessä persoonassa esitetty suora kritiikki.


title: Menippolainen satiiri

text: Satiiri on saanut nimensä kreikkalaisesta kyynikosta Menippoksesta, joka kirjoitti vakavista aiheista pilaillen. Hänen sittemmin kadonneet teoksensa vaikuttivat Lukianokseen sekä roomalaiseen Marcus Terentius Varroon. Tällaisia satiireja kutsutaankin joskus myös "varrolaisiksi satiireiksi". Filologit viittaavat "menippolaisilla satiireilla" ennen kaikkea proosamuotoisiin satiireihin, vastakohtanaan runomuotoiset satiirit, joita ovat kirjoittaneet muun muassa Juvenalis ja häntä jäljitelleet kirjailijat.


title: Menippolainen satiiri

text: Menippolaisella satiirilla on merkittävä osa Mikhail Bakhtinin romaanin teoriassa. Hän lukee sen yhdeksi klassisista lajityypeistä muun muassa sokraattisen dialogin ohella. Bakhtinin tarkoittamassa merkityksessä ”menippolaisia” ovat muun muassa Voltaire, Denis Diderot ja E. T. A. Hoffmann.


title: Paramount Television

text: Paramount Television on yhdysvaltalainen televisio-ohjelmien tuotantoyhtiö. Se aloitti toimintansa 1967. Sen edeltäjäyhtiö oli 1951 perustettu "Desilu Productions". Yhtiö lopetti toimintansa 17. tammikuuta 2006, mutta se otettiin uudelleen käyttöön 4. maaliskuuta 2013. Sen seuraaja on CBS Television Studios.


title: Paramount Television

text: Huom. Kaikkien tv-sarjojen oikeudet omistaa CBS Corporation ja CBS Paramount Television


title: Karl Jenkins

text: Karl Jenkins (s. 17. helmikuuta 1944) on walesilainen muusikko ja säveltäjä. Hänet tunnetaan parhaiten teoksistaan "Adiemus", "The Armed Man", "Requiem" ja "Palladio".


title: Karl Jenkins

text: Jenkins syntyi ja kasvoi Gowerissa, Penclawddissa. Jenkinsin isä, joka oli paikallisen koulun opettaja, urkuri ja kuoronjohtaja, antoi Jenkinsille tämän ensimmäisen musiikkikoulutuksen.


title: Karl Jenkins

text: Jenkins aloitti uransa oboistina Walesin nuoriso-orkesterissa ja opiskeli musiikkia Cardiffin yliopistossa. Jatko-opintonsa Jenkins suoritti Royal Academy Of Music -koulussa, missä hän tapasi vaimonsa Carol Barratin.


title: Karl Jenkins

text: Uransa alussa Jenkins tunnettiin jazz ja jazz-rock -muusikkona. Hän soitti baritoni- ja sopraanosaksofoneja, oboeta ja koskettimia. Hän liittyi jazzsäveltäjä Craham Collierin yhtyeeseen, jota myöhemmin kutsuttiin nimellä Nucleus. Yhtye voitti ensimmäisen palkinnon Montreux Jazz Festivaleilla vuonna 1970. Vuonna 1972 Jenkins liittyi Progressiivista rockia soittaneeseen yhtyeeseen Soft Machine.


title: Karl Jenkins

text: Säveltäjän uransa Jenkins aloitti säveltämällä musiikkia mainoksiin. Hänen uransa lähti nousuun Adiemus-kappaleen myötä, jonka hän oli alun perin säveltänyt Delta Air Linesin mainosta varten. Jenkins teki kappaleen ympärille kokonaisen albumin, . Albumin suosin myötä hän jatkoi Adiemus-projektiaan, ja albumeja syntyi vielä neljä lisää. Muutamassa Adiemus-albumissa on mukana myös suomalaisista naislaulajista koostuva kuoro "Adiemus Singers".


title: Karl Jenkins

text:
Tämän jälkeen Jenkins on jatkanut uraansa säveltäjänä. Hänen tunnettuja sävellyksiä ovat muun muassa "Palladio", "The Armed Man", "Requiem", "Stabat Mater" ja "The Peacemakers".
Graham Collierin kanssa
Barry Guyn ja The London Jazz Composers' Orchestran kanssa


title: Aune Huotari

text: Aune Annikki Huotari (18. marraskuuta 1903 Viipuri – 27. joulukuuta 1932 Helsinki) oli suomalainen lastenkirjailija.


title: Asutustoiminta Suomessa

text: Asutustoiminta oli keskeistä yhteiskuntapoliittista toimintaa Suomen itsenäisyyden alkuajoista 1950-luvulle saakka. Sen tavoitteena oli muodostaa uusia itsenäisiä maatiloja ja tukea olemassa olevien tilojen elinkelpoisuutta. Käytettyjä keinoja olivat lakien säätäminen ja valtion varoista maksettavat avustukset, lainat ja palkkiot. Asutuslainsäädännön avulla hankittiin maata uusia tiloja ja entisten tilojen lisämaita varten. Asutustoiminnalla pyrittiin muokkaamaan maanomistussuhteita tarkoituksenmukaiseksi katsottuun suuntaan.


title: Asutustoiminta Suomessa

text: Keskiajalla asutustoiminnalla pyrittiin asuttamaan asumattomia erämaita ja uudella ajallakin keskeinen päämäärä oli uudisraivaus. Talonpojat asuttivat erämaita omaehtoisesti 1500-luvulla, Peräpohjolassa vielä 1600-luvullakin. Tämä ei kuitenkaan ollut kruunun ohjaamaa varsinaista asutustoimintaa, vaikka valtiovalta tuki sitä kehotuksin, verovapauksin ja saantokirjoja jakaen.


title: Asutustoiminta Suomessa

text: Varsinainen valtion harjoittama aktiivinen asutustoiminta alkoi 1700-luvun puolivälissä. Valtio luovutti talonpojille tiluksia, joita mikään talo tai kyläyhteisö ei voinut väittää omakseen, sekä niin sanottuja liikamaita. Liikamaa oli isojaossa valtiolle erotettu taloille jakamatta jäänyt maa, joka jäi jäljelle kylän maiden jaossa. Liikamaata voitiin erottaa vain talonpoikien maasta. Aatelin maat ja säteriratsutilat olivat siitä vapaat. Vuosina 1721–1809 perustettiin 7 371 kruununuudistilaa, joista yli puolet sijaitsi Pohjanmaalla. Asutustoiminta hiljeni autonomian aikana. Vuosina 1810–1875 perustettiin vajaat 4 000 tilaa. Tilojen perustamista vähensi valtion haluttomuus antaa pois metsiään puutavaran arvon noustessa, maan luovutusvaatimusten väheneminen ja isojakojen valmistuminen.


title: Asutustoiminta Suomessa

text: Nykyaikaisemmasta asutustoiminnasta voidaan puhua 1900-luvulla, jolloin harjoitettiin sosiaalista asutustoimintaa maanomistusolojen uudelleen järjestämiseksi. Toiminta voidaan jakaa maanvuokraolojen järjestämiseen ja maan hankkimiseen. Asutustoiminnan tarve havaittiin jo 1800-luvulla. Torppariväestön kasvu ja maaseudun tilattoman väestön kasvu loi yhteiskunnallisia epäkohtia. 1800- ja 1900-lukujen vaihteessa lähes puolet maatalousväestöstä oli ilman omaa tilaa tai vuokratilaa. Tilattomien maannälkä oli kova.


title: Asutustoiminta Suomessa

text: Asutustoiminnan järjestäminen jäi kuitenkin lähinnä suunnitteluasteelle ennen Suomen itsenäistymistä. Jonkin verran asutustoimintaa tuettiin 1890-luvulta lähtien, jolloin alettiin myöntää lainoja valtion varoista. Tarkoitukseen määrättiin 150 000 markkaa keisarillisella käskykirjeellä 5. huhtikuuta 1892 ja 400 000 markkaa senaatin kirjeellä 26. toukokuuta 1896. Rahasummat yhdistettiin Tilattoman väestön lainarahastoksi, jota hoiti valtiokonttori.


title: Asutustoiminta Suomessa

text: Vuonna 1909 säädettiin maanvuokra-asetus (12/1909), joka pyrki vakiinnuttamaan ja parantamaan vuokramiesten asemaa. Asutuslainsäädäntö alkoi varsinaisesti muotoutua sisällissodan aikana, ja 1918–1922 eduskunta sääti useita asiaa koskevia lakeja. Tärkeimmät lait olivat laki vuokra-alueiden lunastamisesta eli torpparilaki (135/1918) ja laki maan hankkimisesta asutustarkoituksiin eli Lex Kallio (278/1922). Muita säädöksiä olivat laki valtion metsämaiden asuttamisesta ja niillä olevain vuokra-alueiden lunastamisesta (129/1922) ja sen täytäntöönpanoasetus (171/1922) sekä maatalousministeriön päätös asetuksen soveltamisesta (187/1922). Lakien perusteella vuokramiehet saivat lunastaa vuokra-alueensa itsenäisiksi tiloiksi. Asutustoimintaa johti 1917 perustettu asutushallitus.


title: Asutustoiminta Suomessa

text: Keskeisin asutustoiminnan muoto 1920- ja 1930-luvulla oli vuokratilojen lunastaminen maanviljelijöiden omiksi. Valtio tuki tätä toimintaa pitkäaikaisin lainoin. Samaan aikaan pientilojen elinkelpoisuutta pyrittiin parantamaan hankkimalla niille lisämaita, ja tilattomalle väestölle hankittiin maata. Talvisotaan mennessä yli 90 000 vuokraviljelmää oli muuttunut itsenäisiksi tiloiksi ja uusia itsenäisiä tiloja oli muodostunut noin 120 000 kappaletta. Vuokraviljelmäjärjestelmä oli siten lähes kokonaan purettu. Maata uusille viljelmille saatiin valtion maista ja vapaaehtoisin kaupoin yksityistiloilta. Pakkolunastusta käytettiin harvoin, vaikka lait sen sallivatkin. Uusi asutuslaki (332/1936) tuli voimaan vuoden 1938 alussa, ja asutushallitus lakkautettiin 1937. Asutushallituksen tehtävät siirrettiin maatalousministeriöön perustetulle asutusasiain osastolle eli ASO:lle.


title: Asutustoiminta Suomessa

text: Vuoden 1936 asutuslakia ei ehditty juuri soveltaa käytäntöön ennen talvisotaa. Talvisodan vuoksi 40 000 maanviljelijäperhettä joutui jättämään tilansa. Heidän asuttamisekseen säädettiin siirtoväen pika-asutuslaki (346/1940). Lain perusteella muodostettiin yli 8 000 tilaa. Asutustoimet jouduttiin jatkosodan alkamisen vuoksi keskeyttämään.


title: Asutustoiminta Suomessa

text: Sotien jälkeen säädettiin vuoden 1945 maanhankintalaki (396/1945), joka oli voimassa vuoteen 1958. Lain perusteella muodostettiin yli 100 000 tilaa ja tonttia, jotka olivat tyypiltään viljelys-, asuntoviljelys- ja asuntotiloja sekä rintamamiestontteja. Tilojen peltoala oli yleensä alle 15 hehtaaria. Noin 40 prosenttia maasta saatiin valtion maista ja loput pakkolunastamalla kuntien, seurakuntien, yhtiöiden ja yksityisten maaomaisuutta. Maata hankittiin siirtoväen lisäksi sotainvalideille, sotaleskille, sotaorvoille, perheellisille rintamamiehille sekä maataloustyöntekijöille, jotka menettivät ansiomahdollisuutensa asutustoiminnan vuoksi.


title: Asutustoiminta Suomessa

text: Muodostetut asutustilat osoittautuivat pääsääntöisesti liian pieniksi kannattavan koneistetun maatalouden tarpeita varten. Asutustoiminnassa tuli keskeiseksi lisämaiden hankinta ja pitkäaikaisin lainoin avustettu raivaus- ja rakennustoiminta. Varsinainen asutustoiminta päättyi 1958 maanhankintalain kumoamiseen. Vuoden 1959 alussa tuli voimaan maankäyttölaki (353/1958) ja laki valtion maan käyttämisestä ja maan pakkolunastamisesta maankäyttölain tarkoituksiin (359/1958). Maankäyttölaki korvattiin maatilalailla (188/1977). Nämä lait ja niiden mukaiset toimet kuuluvat pikemminkin maatalouspolitiikkaan kuin asutustoimintaan. Asutushallitus perustettiin uudelleen 1959 ja lakkautettiin 1970. Se saattoi loppuun sotien jälkeisen asutustoiminnan ja oli keskeinen toimija maaseudun asuntotuotannon rahoittajana. Asutushallituksen jäljellä olevat asutustoimintatehtävät siirtyivät maatilahallitukselle.


title: Erkka

text: Erkka on suomalainen miehen etunimi, muunnelma nimistä Eerik ja Erkki. Vuoden 2009 loppuun mennessä nimi Erkka on annettu Suomessa noin 1040 miehelle ja muutamalle naiselle. Yli puolet Erkka-nimisistä on syntynyt 1980- ja 1990-luvuilla.


title: Erkka

text: Vuodesta 2010 lähtien Erkan nimipäivä on 18. toukokuuta, joka vanhastaan on ollut myös Eerikin ja Erkin nimipäivä.


title: Aaro Vallinmäki

text: Aaro Juho Vallinmäki (sukunimi aik. "Filander"; 21. kesäkuuta 1878 Laihia – 22. kesäkuuta 1932 Lehtimäki) oli suomalainen kanttori, kirjailija ja liikemies.


title: Aaro Vallinmäki

text: Vallinmäen vanhemmat olivat Juho Filander ja Maria Jakku. Hänen vanhempi veljensä Aleksander Filander tunnettiin paremmin nimellä Santeri Alkio. Isä Juho Filander toimi käsityöläisenä, kauppiaana ja maanviljelijänä. Vuonna 1869 perhe muutti Istan torpasta Laihian Jakkukylään ja 1879 Juho Filander luopui maanviljelystä rakennettuaan liiketalon Laihian Ratikylään. Juho Filanderin kuoltua 1882 vanhin veli Santeri Alkio piti perheen kauppaa aina vuoteen 1904 saakka ja hän koulutti myös nuoremmat veljensä Aaron ja Aappon.


title: Aaro Vallinmäki

text: Aaro Vallinmäki meni naimisiin 1907 Miina Sunellin kanssa.


title: Jusva

text: Jusva () on kylä, maalaiskunta ja Jusvan piirin hallinnollinen keskus Permin aluepiiriin kuuluvassa Permin Komin piirikunnassa Venäjällä. Se sijaitsee Invan sivujoen Jusvan varrella 26 kilometriä Kudymkarista itään. Asukkaita on 4 700 henkeä (vuonna 2002).


title: Jusva

text: Kylä mainitaan ensimmäisen kerran vuonna 1579. Vuonna 1647 se oli kirkonkylä, 1860-luvulta lähtien Solikamskin kihlakuntaan kuuluneen volostin ja vuodesta 1925 Jusvan piirin keskus.


title: Jusva

text: Jusvassa toimii maatalousyrityksiä, meijeri, leipomo, metsäteollisuusyritys ym. Kylässä on keskikoulu, ammattikoulu, lasten luomistyön keskus, musiikkikoulu, piirin kulttuuritalo, kaksi kirjastoa ja kansatieteellinen museo.


title: Kristin Bengtsson

text: Gärd Kristin ("Kicki") Bengtsson (s. 12. tammikuuta 1970 Tukholma) on ruotsalainen naisjalkapalloilija, joka on pelannut Ruotsin naisten jalkapallomaajoukkueessa 157 maaottelua. Bengtsson on ollut mukana kolmissa maailmanmestaruuskilpailuissa, vuosina 1995, 1999 ja 2003. Hän teki yhden maalin vuoden 1999 kisoissa Australiaa vastaan. Bengtsson on ollut myös kolmissa olympiakisoissa, vuosina 1996, 2000 ja 2004, sekä viisissä Euroopan-mestaruuskilpailussa, vuosina 1993, 1995, 1997, 2001 ja 2005.


title: Agathon (tragediakirjailija)

text: Agathon () (noin 448–400 eaa.) oli antiikin kreikkalainen tragediakirjailija. Hän oli kotoisin Ateenasta.


title: Agathon (tragediakirjailija)

text: Agathon tunnetaan parhaiten Platonin dialogista "Pidot", jossa hän esiintyy yhtenä keskustelijoista. Dialogi sijoittuu Agathonin kodissa järjestettyihin pitoihin, jotka juhlistavat tämän voittoa vuoden 416 eaa. Lenaia-juhlien näytelmäkilpailussa. Agathon oli Pausaniaan elinikäinen kumppani, ja he esiintyvät pidoissa yhdessä. Agathon esiintyy myös Aristofaneen komediassa "Naisten juhla".


title: Agathon (tragediakirjailija)

text: Agathon muutti myöhemmin yhdessä Pausaniaan kanssa Makedonian kuninkaan Arkhelaoksen hoviin. Arkhelaos keräsi hoviinsa näytelmäkirjailijoita ja muita taiteilijoita. Agathon todennäköisesti kuoli Makedoniassa noin vuonna 400 eaa.


title: Agathon (tragediakirjailija)

text: Platon kuvaa Agathonin komeana, hyväkäytöksisenä ja hyvin pukeutuneena nuorena miehenä. Agathonin "Pidoissa" pitämä epideiktinen puhe rakkauden ylistykseksi on kaunis, mutta täynnä keinotekoisia retorisia ilmaisuja. Tämä on saanut jotkut tutkijat uskomaan, että Agathon olisi saattanut olla Gorgiaan oppilaana. "Pidoissa" Agathon esitetään Aristofaneen ystävänä, mutta tämä mahdollinen ystävyys ei estänyt Aristofanesta arvostelemasta Agathonia "Naisten juhlissa" sekä myös sittemmin kadonneessa näytelmässä "Gerytades". Näytelmässään "Sammakot" Aristofanes pehmensi arvosteluaan, mutta se, että Dionysos kutsuu näytelmässä Agathonia ”hyväksi runoilijaksi”, saattaa olla vain sanaleikki tämän nimestä (, "agathos" = ’hyvä’).


title: Agathon (tragediakirjailija)

text: Agathon oli myös Euripideen, toisen Arkhelaoksen hoviin siirtyneen näytelmäkirjailijan, ystävä.


title: Agathon (tragediakirjailija)

text: Agathonin tiedetään kirjoittaneen ainakin seuraavat näytelmät:Agathon esitteli kreikkalaiseen teatteriin joitakin uusia keksintöjä. Aristoteleen mukaan hänen näytelmänsä "Anthos" juoni oli omaperäinen eikä lainattu mytologisista aiheista, niin kuin tuohon aikaan oli yleistä. Agathon oli myös ensimmäinen näytelmäkirjailija, joka kirjoitti kuoro-osuuksia, jotka vaikuttavat olleen itsenäisiä näytelmien pääjuoneen nähden.


title: Agathon (tragediakirjailija)

text: Agathonin teokset eivät ole säilyneet nykyaikaan. Säilyneet tekstikatkelmat on koottu Johann August Nauckin teokseen "Tragicorum graecorum fragmenta" (1887).


title: Eino Pakarinen

text: Eino Isidor Pakarinen (19. marraskuuta 1882 Joensuu – 11. maaliskuuta 1932 Kuopio) oli suomalainen runoilija.


title: Eino Pakarinen

text: Pakarinen kirjoitti sanat Heino Kasken säveltämään "Karjalan marssiin".


title: Ortomyksovirukset

text:
Ortomyksovirukset (orthomyxoviridae) on virusten heimo, johon kuuluvat influenssa A, influenssa B ja influenssa C, thogotovirus ja isavirus. Ne ovat yksijuosteisia, negatiivisäikeisiä RNA-viruksia.
”Myksovirus”-nimi viittaa viruksen kykyyn tarttua musiiniin. Myksoviruksiin luettiin iso joukko erilaisia vaipallisia viruksia, jotka pystyvät kiinnittymään solun pinnan glykoproteiinireseptoreihin. Myksovirukset jaettiin sittemmin ortomyksoviruksiin ja paramyksoviruksiin rakenteellisten ja replikaatiomekanismeihin liittyvien erojen perusteella.


title: K. Emil Sipinen

text: Karl Emil Sipinen (13. maaliskuuta 1873 Laukaa – 6. joulukuuta 1932 Helsinki) oli suomalainen kansakoulunopettaja ja lastenkirjailija.


title: K. Emil Sipinen

text: Sipisen isä David Sipinen toimi kauppiaana Äänekoskella. Karl Emil Sipinen valmistui kansakouluopettajaksi Jyväskylän seminaarista ja toimi opettajana Tampereella.


title: K. Emil Sipinen

text: Karl Emil Sipinen oli naimisissa opettaja Matilda Veijon kanssa. Heidän poikansa Veikko Emil Sipinen (k. 1944) oli mainospiirtäjä joka suunnitteli etiketit Koskenlaskija- ja Viola-juustopakkauksiin. Veikko Sipisen poika on arkkitehti Arto Sipinen.


title: Ennakkoratkaisu

text: Ennakkoratkaisu tarkoittaa seuraavia asioita:


title: Martin Fourcade

text: Martin Fourcade (s. 14. syyskuuta 1988 Céret) on ranskalainen ampumahiihtäjä, viisinkertainen olympiavoittaja ja yksitoistakertainen maailmanmestari. Hän on voittanut maailmancupin kokonaiskilpailun seitsemän kertaa peräkkäin kausien 2011–2012 ja 2017-2018 välissä ja on historian ainoa ampumahiihtäjä, joka on voittanut kokonaiskilpailun seitsemän kertaa. Tämän lisäksi hän on saavuttanut vähintään yhden henkilökohtaisen kultamitalin kahdeksassa perättäisessä arvokisassa, mikä on myös lajin kaikkien aikojen ennätys.


title: Martin Fourcade

text: Myös Fourcaden isoveli Simon Fourcade on ampumahiihtäjä. Ammatiltaan Fourcade on koulutettu sotilas, ja hän on voittanut myös muun muassa sotilaiden maailmanmestaruuden ampumahiihdossa, maaliskuussa 2014.


title: Martin Fourcade

text: Vancouverin olympialaisissa 2010 Fourcade voitti hopeaa 15 kilometrin yhteislähtökilpailussa. Se oli samalla hänen ensimmäinen palkintosijansa maailmancupissa. Hanty-Mansijskin MM-kilpailuissa 2011 Fourcade voitti takaa-ajon maailmanmestaruuden, sijoittui hopealle sprintissä, hiihti ankkuriosuuden Ranskan pronssia voittaneessa sekaviestijoukkueessa ja oli normaalimatkalla sekä yhteislähdössä kymmenes.


title: Martin Fourcade

text: Ruhpoldingin MM-kilpailuissa 2012 Fourcade voitti kultaa sprintissä, takaa-ajossa ja yhteislähdössä sekä hopeaa miesten viestissä. Nové Měston MM-kilpailuissa 2013 hän voitti normaalimatkan maailmanmestaruuden, sai hopeaa sprintissä, takaa-ajossa, viestissä ja sekaviestissä sekä oli yhteislähdössä kymmenes.


title: Martin Fourcade

text: Sotšin olympialaisissa 2014 Foucarde voitti kultaa takaa-ajossa ja normaalimatkalla, saavutti hopeaa yhteislähdössä ja oli kuudes sprintissä. Kontiolahden MM-kilpailuissa 2015 hän voitti normaalimatkan maailmanmestaruuden ja hiihti ankkuriosuuden sekä hopeaa saaneessa Ranskan sekaviestijoukkueessa että pronssille sijoittuneessa miesten viestijoukkueessa. Pikakilpailussa hän oli 12:s, takaa-ajossa seitsemäs ja yhteislähtökilpailussa kymmenes.


title: Martin Fourcade

text: Fourcade voitti Oslon MM-kilpailuissa 2016 kultaa pikakilpailussa, takaa-ajossa, normaalimatkalla ja sekaviestissä sekä sai hopeaa yhteislähtökilpailussa. Hochfilzenin MM-kilpailuissa 2017 hän saavutti hopeaa sekaviestissä ja pronssia pikakilpailussa ennen kuin voitti takaa-ajon maailmanmestaruuden. Normaalimatkalla hän sai pronssia ja viestissä hopeaa. Yhteislähtökilpailussa hän sijoittui viidenneksi.


title: Martin Fourcade

text: Fourcade saavutti Pyeongchangin olympialaisissa 2018 kultaa takaa-ajossa, yhteislähdössä ja sekaviestissä. Normaalimatkalla hän oli viides ja pikakilpailussa kahdeksas.


title: Martin Fourcade

text: Kaudella 2009–2010 Fourcade saavutti viisi maailmancupin palkintosijaa, joihin kuuluu myös toinen sija Vancouverin olympialaisten yhteislähdössä helmikuussa 2010. Maaliskuussa Fourcade oli Kontiolahdella kolmas pikakilpailussa ja voitti takaa-ajon saavuttaen samalla ensimmäisen maailmancup-voittonsa. Hän voitti myös Oslon pikakilpailun ja takaa-ajon voittaen takaa-ajocupin ja sijoittuen maailmancupin kokonaiskilpailussa viidenneksi.


title: Martin Fourcade

text: Kaudella 2010–2011 Fourcade oli maailmancupin kokonaiskilpailussa kolmas sijoittuen 12 kertaa kolmen parhaan joukkoon. Takaa-ajon ja yhteislähdön cupeissa hän sijoittui toiseksi, normaalimatkan cupissa kolmanneksi ja pikakilpailucupissa neljänneksi. Hän oli joulukuussa 2010 kauden avanneessa Östersundin osakilpailussa kolmas sekä normaalikilpailussa että pikakilpailussa. Tammikuussa hän sijoittui Ruhpoldingissa toiseksi normaalikilpailussa, pikakilpailussa ja takaa-ajossa ja voitti samassa kuussa Antholzin yhteislähdön. Helmikuussa 2011 Fourcade oli Presque Islen pikakilpailussa toinen, voitti Fort Kentin yhteislähdön ja oli takaa-ajossa toinen. Maaliskuussa Fourcade oli Hanty-Mansijskin MM-kisoissa pikakilpailun toinen ja voitti takaa-ajon. Kauden päättäneessä Oslon osakilpailussa hän oli takaa-ajon kolmas.


title: Martin Fourcade

text: Kaudella 2011–2012 Fourcade voitti ensimmäistä kertaa maailmancupin kokonaiskilpailun, jonka lisäksi hän voitti myös pikakilpailu- ja takaa-ajocupit. Yhteislähtöcupissa hän oli kolmas ja normaalimatkan cupissa neljäs. Joulukuussa 2011 hän voitti Östersundissa normaalikilpailun ja takaa-ajon ja oli toinen Hochfilzenin pikakilpailussa. Tammikuussa 2012 Fourcade oli Nové Měston pikakilpailussa kolmas ja takaa-ajossa toinen ja Antholzissa pikakilpailun ja yhteislähdön kolmas. Helmikuussa hän voitti Kontiolahden pikakilpailun ja oli takaa-ajossa toinen. Maaliskuussa Fourcade sai maailmancupin pisteitä voitettuaan Ruhpoldingin MM-kisoissa pikakilpailun, takaa-ajon ja yhteislähdön. Kauden päättäneessä Hanty-Mansijskin osakilpailussa hän voitti sekä pikakilpailun että takaa-ajon.


title: Martin Fourcade

text: Kaudella 2012–2013 Fourcade voitti ylivoimaisesti maailmancupin kokonaiskilpailun. Hän hallitsi myös yksittäisiä matkoja voittaen pikakilpailun, takaa-ajon, normaalimatkan ja yhteislähdön cupit. Kauden avauskilpailuissa Östersundissa Fourcade voitti normaalimatkan ja takaa-ajon ja oli Hochfilzen pikakilpailussa toinen ja takaa-ajossa kolmas. Pokljukan pikakilpailussa ja takaa-ajossa hän oli kolmas. Tammikuussa 2013 Fourcade voitti Ruhpoldingin pikakilpailun ja yhteislähdön. Nové Měston MM-kisoissa hän voitti normaalimatkan ja oli toinen pikakilpailussa ja takaa-ajossa. Oslossa hän oli yhteislähdön ja pikakilpailun toinen voittaen takaa-ajon. Maaliskuussa Fourcade voitti Sotšin normaalikilpailun ja pikakilpailun. Kauden lopussa hän voitti vielä Hanty-Mansijskin yhteislähdön ja pikakilpailun ollen takaa-ajossa kolmas.


title: Martin Fourcade

text: Kaudella 2013–2014 Fourcade voitti jälleen maailmancupin kokonaiskilpailun sekä pikakilpailun, takaa-ajon ja yhteislähdön cupit. Kauden alussa hän voitti Östersundssa normaalikilpailun ja pikakilpailun ja oli Hochfilzenin pikakilpailussa toinen ja voitti takaa-ajon. Annecyn pikakilpailussa Fourcade sijoittui kolmanneksi. Tammikuussa Oberhofissa Fourcade voitti yhteislähdön ja oli pikakilpailussa ja takaa-ajossa kolmas. Maaliskuussa hän oli toinen Pokljukan yhteislähdössä sekä Kontiolahden pikakilpailussa ja takaa-ajossa ja voitti Oslon yhteislähdön.


title: Martin Fourcade

text: Kaudella 2014–2015 Fourcade voitti neljännen kerran peräkkäin maailmancupin kokonaiskilpailun. Hän voitti myös takaa-ajocupin. Hän voitti myös pikakilpailun ja takaa-ajon cupit, sijoittui normaalimatkan cupissa toiseksi ja yhteislähtöcupissa kolmanneksi. Fourcade voitti Östersundin pikakilpailun ja takaa-ajon. Hochfilzenissä hän voitti takaa-ajon ja oli Pokljukassa yhteislähdössä toinen ja tajaa-ajossa kolmas. Tammikuussa 2015 hän voitti Oberhofissa pikakilpailun ja yhteislähdön. Helmikuussa hän oli Nové Městossa takaa-ajon kolmas ja voitti Oslossa normaalimatkan ja oli pikakilpailussa toinen. Maaliskuussa maailmancupiin kuuluneissa Kontiolahden MM-kisoissa Fourcade voitti normaalimatkan. Kauden päättäneessä Hanty-Mansijskin osakilpailussa hän voitti pikakilpailun ja samalla pikakilpailucupin.


title: Martin Fourcade

text: Kaudella 2015–2016 Fourcade voitti maailmancupin kokonaiskilpailun viidennen kerran peräkkäin. Hän voitti lisäksi kaikki lajicupit: normaalimatkan, pikakilpailun, takaa-ajon ja yhteislähdön. Hän voitti Östersundin pikakilpailun ja takaa-ajon. Hochfilzenissä hän oli pikakilpailussa toinen ja voitti takaa-ajon. Pokljukassa hän sijoittui takaa-ajossa toiseksi. Ruhpoldingin ensimmäisenä viikonloppuna hän sijoittui takaa-ajokilpailussa toiseksi ja voitti yhteislähdön. Viikkoa myöhemmin hän voitti normaalimatkan ja oli yhteislähdössä toinen. Canmoressa Fourcade voitti pikamatkan. Presque Islessa hän oli pikamatkalla kolmas ja voitti takaa-ajon. Oslon MM-kilpailuissa hän voitti pikakilpailun, takaa-ajon ja normaalimatkan sekä oli toinen yhteislähdössä.


title: Martin Fourcade

text: Kaudella 2016–2017 Fourcade voitti kuudennen kerran peräkkäin maailmancupin kokonaiscupin. Hän voitti lisäksi kaikki lajicupit: pikakilpailun, takaa-ajon, normaalimatkan ja yhteislähtökilpailun maailmancupit. Östersundissa hän voitti normaalimatkan ja pikakilpailun ja sijoittui kolmanneksi takaa-ajokilpailussa. Hän voitti pikakilpailun ja takaa-ajon Pokljukassa sekä pikakilpailun, takaa-ajon ja yhteislähtökilpailun Nové Městossa. Oberhofissa hän voitti takaa-ajon ja sijoittui yhteislähdössä kolmanneksi. Ruhpoldingissa hän voitti pikakilpailun ja takaa-ajon. Antholzin normaalimatkalla hän oli toinen. Hochfilzenin MM-kilpailuissa hän voitti takaa-ajon sekä oli kolmas pikakilpailussa ja normaalimatkalla. Pyeongchangissa hän sijoittui pikakilpailussa kolmanneksi ja voitti takaa-ajon. Kontiolahdella hän voitti pikakilpailun. Oslossa hän oli toinen sekä pikakilpailussa että takaa-ajossa ja voitti yhteislähtökilpailun.


title: Martin Fourcade

text: Kaudella 2017–2018 Fourcade voitti maailmancupin kokonaiskilpailun seitsemännen kerran peräkkäin. Hän voitti myös kaikki lajicupit, normaalimatkan cupvoiton hän tosin jakoi Johannes Thingnes Bøn kanssa. Fourcade sijoittui Östersundin normaalimatkalla kolmanneksi ja pikakilpailussa toiseksi ennen kuin voitti takaa-ajokilpailun. Hochfilzenissä hän oli pikakilpailussa toinen ja takaa-ajossa kolmas. Le Grand-Bornandissa hän sijoittui toiseksi sekä pikakilpailussa että takaa-ajossa ja voitti yhteislähtökilpailun. Hän voitti Oberhofissa pikakilpailun ja takaa-ajon. Ruhpoldingissa hän voitti normaalimatkan ja oli yhteislähdössä toinen. Antholzissa hän sijoittui pikakilpailussa ja takaa-ajossa toiseksi sekä voitti yhteislähdön. Kontiolahden yhteislähdössä hän oli toinen. Oslossa hän sijoittui pikakilpailussa kolmanneksi ja voitti takaa-ajon. Tjumenissa hän voitti pikakilpailun ja takaa-ajon.


title: Martin Fourcade

text: Kaudella 2018–2019 Fourcade voitti Pokljukan normaalimatkan. Hochfilzenissä hän oli pikakilpailussa toinen ja voitti takaa-ajon.


title: Influenssa A

text: Influenssa A -virus on vaipallinen, negatiivisäikeinen RNA-virus. Taksonomisesti kyseessä on "Influenzavirus A" -suku. Virus on monien eläinten taudinaiheuttaja.


title: Influenssa A

text: Influenssa A -viruksella tapahtuu jatkuvasti paljon antigeenistä muuntumista. Sen RNA-perimä koostuu kahdeksasta erillisestä segmentistä.


title: Influenssa A

text: Virus infektoi hengitysteiden soluja. Sen aiheuttamaa tautia kutsutaan influenssaksi, tarkemmin A-influenssaksi. Se leviää laajoina epidemioina, jopa pandemioina.


title: Influenssa A

text: Vuonna 1918 influenssa A:n alatyyppi H1N1 aiheutti ns. Espanjantaudin, johon kuoli kymmeniä miljoonia ihmisiä.


title: Influenssa A

text: Influenssa A -virion on yleensä muodoltaan pyöreä ja kooltaan noin 100 nanometriä. Virioniin kuuluu lipidivaippa, joka on peräisin viruksen synnyinsolun solukalvosta. Viruksella on yhdeksän rakenneproteiinia: Lisäksi sillä on NS eli nonstrukturaalinen (ei-rakenteellinen) proteiini, joka säätelee geeniekspressiota, sekä NS.


title: Influenssa A

text: Viruksen hemagglutiniini (HA)- ja neuraminidaasi (NA)-proteiinien antigeeninen variaatio on pohjana alatyyppeihin jaolle. Vuonna 2010 tunnettiin 16 hemagglutiniinin alatyyppiä (H1–H16) ja yhdeksän neuraminidaasin alatyyppiä (N1–N9). Uusi HA–NA-yhdistelmä eli viruksen alatyyppi voi syntyä, kun kaksi erilaista influenssa A -virusta on infektoinut saman solun, niin että osa virusten jälkeläisistä voi rakentua eri alkuperää olevista RNA-segmenteistä.